TotalObserver Factory - TotalObserver\nSoftver za upravljanje imovinom i održavanjem u proizvodnoj i prerađivačkoj industriji.\nDa pogon uvek radi!\n12godina iskustva u industriji\nTotalObserver zaposlenima olakšava upravljanje održavanjem, a menadžmentu omogućava donošenje odluka na osnovu realnih pokazatelja.\nTotalObserver je softversko rešenje za upravljanje imovinom (Asset Management) u industriji. Našim korisnicima na raspolaganje stavljamo savremen alat za planiranje i upravljanje održavanjem, koje je bazirano na realnim pokazateljima.\nkojom TotalObserver upravlja\nu svakodnevnom radu\nPraćenje informacija o pogonu\nJednom uređen registar imovine omogućava jasan uvid u detalje svake mašine, tehničkog sistema ili proizvodnog pogona. Pristup željenim informacijama je jednostavan, uz mogućnost praćenja kompletne istorije održavanja.\nSmanjenje vremena zastoja mašina\nRešenje nudi efikasan alat za evidentiranje kvarova i primenu standardizovanih mera i postupaka održavanja. Proaktivan pristup zaposlenih u procesu održavanja produžava životni vek mašina i opreme, a rad proizvodnih pogona čini pouzdanijim.\nAnalizom informacija o broju kvarova, dužini trajanja zastoja, potrošenim rezervnim delovima, angažovanom radu ljudi, ceni održavanja po mašini ili pogonu, menadžment ima jasan uvid u troškove održavanja i može uticati na njihovo smanjenje.\nSoftver broj 1 u jugoistočnoj Evropi\nUspostavite proces rada, fokusirajte učesnike u procesima, definišite i automatizujte njihove aktivnosti i optimizujte veličinu tima. TotalObserver je asset menadžment softver broj 1 u jugoistočnoj Evropi.\nRegistar mašina i opreme\nRegistar imovine je polazna osnova za rad i daje nam jasan uvid u kompletnu imovinu koju održavamo. Sve potrebne informacije o objektima, mašinama i opremi nalaze se upravo na mestu gde su najpotrebnije – na samom elementu imovine. Imovina se strukturira tako da odgovara načinu na koji se korisnik bavi procesom održavanja.\nZahtevi za održavanjem\nRešenje omogućava kreiranje zahteve za održavanjem, sa ciljem njihovog evidentiranja, stavljanja na raspolaganje nadležnim službama i praćenja toka realizacije. Ovi zahtevi mogu biti osnova za kreiranje radnog naloga ili se mogu realizovati na nivou samog zahteva, ukoliko ne postoji potreba da se angažuju materijalni i nematerijalni resursi.\nRešenje, putem radnih naloga, omogućava praćenje realizacije poslova održavanja i upotrebe materijalnih i nematerijalnih resursa (rezervni delovi, rad ljudi, rad mašina). Radni nalog je po potrebi moguće obogatiti dodavanjem priloga u formi skeniranih dokumenata, fotografija, uputstava proizvođača, check listi, itd.\nZa aktivnosti održavanja koje se ponavljaju u vremenu, moguće je kreirati šablone radnih naloga (template). U kalendaru aktivnosti se određuju pravila po kojima će sistem automatski kreirati radne naloge, kao i kojim sve učesnicima u procesu je potrebno poslati email obaveštenje o tome da je radni nalog kreiran.\nOdličan alat za menadžere, koji omogućava da se pojedincu ili grupi delegiraju zadaci i prati njihova realizacija. Aktivnosti na zadacima propraćene su sistemskim porukama. Takođe, postoji mogućnost ostavljanja komentara u slobodnoj formi i praćenja komunikacije tokom realizacije zadatka.\nUgovori su osnov za angažovanje eksternih kompanija i za praćenje realizacije ugovorenih obaveza. Kroz ovaj program moguće je pratiti sve bitne informacije, rokove, finansijske obaveze, plaćanja i isporuku usluga i dobara. TotalObserver će Vas obavestiti o bitnim događajima, da se nešto ne zaboravi.\nRešenje za lako i bezbedno upravljanje internim elektronskim dokumentima. Program nudi interfejs za čuvanje, skladištenje, upravljanje i pretragu internih fajlova na lak i siguran način. Omogućeno je praćenje verzija dokumenata i njihovo deljenje sa članovima tima, uz punu kontrolu prava pristupa.\nAnaliza troškova održavanja\nRešenje omogućava praćenje troškova održavanja (rezervni delovi, rad ljudi, rad mašina). Troškovi održavanja se mogu svrstati po željenim kategorijama i analizirati po prethodno definisanom mestu troška (mašina, proizvodna linija, pogon, fabrika).\nRešenje za magacinsko poslovanje uvodi red u upravljanje artiklima (rezervni delovi, potrošni materijal itd.). Kretanje artikala (ulaz, izlaz) propraćeno je adekvatnim magacinskim dokumentima. U svakom trenutku je moguć uvid u tačne količine artikala u magacinima.\nRešenje nudi alat za objedinjavanje aktivnosti i dokumenta za potrebe obavljanja poslova većeg obima (remont, rekonstrukcija itd.). Na projektu je moguće definisati menadžera projekta i saradnike na projektu, kao i očekivano vreme završetka projekta.\nSet informacija prilagođenih korisniku, sa ciljem da ga fokusira na njegove dnevne aktivnosti. Dnevni bilten korisnik dobija svaki radni dan putem e-maila, u dogovoreno vreme; sprečava previde i zaboravljanje realizacije aktivnosti za koje je zaposleni nadležan.\nTotalObserver omogućava fino podešavanje prava pristupa određenim procesima i funkcionalnostima, direktno ili putem korisničkih profila. Korisnik vidi samo one delove aplikacije koji su mu stavljeni na raspolaganje od strane administratora rešenja.\nU rešenju je moguće kreirati bazu podataka sa standardizovanim tipovima otkaza na mašini i merama za njihovo otklanjanje. Otkaze je moguće kategorisati. Ovo je od presudnog značaja za analizu otkaza i smanjenje vremena zastoja po mašini.\nIzveštaji u TotalObserver-u omogućavaju detaljnu analizu operativnih i strateških pokazatelja poslovanja. Za operativce, izveštaji daju real-time sliku svih dešavanja. Menadžerima pružaju čitav set alata neophodnih za strateško pozicioniranje firme.\nPredefinisane verzije softvera po industrijama zadovoljiće i najzahtevnije korisnike.


Sektorsku pomoć od po 600 evra po autobusu tokom šest meseci dobiće autoprevoznici\nMinistar finansija Siniša Mali rekao je za RTS da će se prijavljivanje za novi paket pomoći građanima početi u aprilu, kao i da celokupni paket pomoći građanima i privredi iznosi oko 235 milijardi dinara, a ukoliko u njega budu uključena i velika preduzeća, da će dostići vrednost od 250 milijardi dinara.\nMali je naglasio da, što se tiče pomoći za sve punoletne građane, "prvih 30 evra sledi u maju, drugih 30 evra u novembru", dok će penzioneri dobiti dodatnih 50 evra u septembru.\n"Ko se prijavi za prvih 30 evra, automatski će dobiti i drugih 30 evra. Nije potrebno dva puta se prijavljivati", rekao je Mali.\nKada je reč o pomoći privredi, podsetio je da će mikro, mala i srednja preduzeća, kao i preduzetnici dobiti tri puta po 50 odsto minimalne zarade, da ta podrška "pokriva" mart, april i maj, i da isplata počinje u aprilu za mart, i da se nastavlja u naredna dva meseca.\n"Jedina nedoumica je za velika preduzeća, radimo na analizama, koliko ima preduzeća i da li i njih da uključimo u 50 odsto minimalne zarade", rekao je Mali.\n"Postojeća garantna šema biće 'proširena' sa 500 miliona evra, i vredeće ukupno 60 milijardi dinara", najavio je Mali i rekao da to znači "dodatnu likvidnost, dodatna obrtna sredstva" za domaće kompanije.\n"Ukupna vrednost ovog programa je 235 milijardi dinara, ukoliko budemo uključili i velika preduzeća stiće ćemo do cifre od 250 milijardi, i to je sveobuhvatan program koji je usmeren ka onima kojima je pomoć potrebna", rekao je Mali.\nNaveo je da je za januar planirana naplata oko 101 milijardu dinara prihoda u budžetu, a da izgleda da ćemo imati prihode od 110 milijardi", da je naplata bruto domaćeg PDV u 2020. bila za pet odsto bolja u 2019. a neto PDV za 30,4 odsto bolja u istom periodu, a da je industrijska proizvodnja u decembru 2020. bila za 4,1 odsto viša nego u istom mesecu 2019. godine.\n"Da li bismo takav rezultat imali da nismo pomogli privredu, da nismo sa 100 evra pomogli građane? Pa naravno da ne bismo", ocenio je Mali.\n"Hoćemo da budemo još bolji, da država sada kada ima rezerve držimo makroekomosmku stabilnost pod kontrolom, javni dug nam je u odnosu na BDP pod kontrolom, nećemo preći tih 60 odsto nikako", rekao je Mali i najavio da će budžet verovatno ostvariti suficit u januaru.\nizvor: FoNet, rtv.rs, agencije, foto: Markus Spiske, Pexels


Mekejn u Beogradu: SAD podržavaju evropski put Srbije\nAmerički senator i predsedavajući Odbora za oružane snage u Senatu Džon Mekejn izjavio je nakon susreta sa izabranim predsednikom Srbije Aleksandrom Vučićem da Srbija ima vitalnu ulogu u balkanskom regionu. Opisao ju je kao silu pomirenja i glavnu privredu u regionu.\nMekejn je zahvalio Vučiću na ulozi Srbije u koaliciji koja se bori protiv Islamske države Iraka i Levanta (IDIL) i zbog toga što je Srbija jedan od, kako se izrazio, najaktivnih partnera SAD u mešovitim vežbama.\nMekejn je izrazio optimizam za ulazak Srbije u Evropsku uniju, te kazao da je na putu evrointzegracija važan saveznik civilni sektor, koji treba uvažavati.\n„Na putovanju jugositočnom Evropom, moja poruka je jednostavna: Sjedinjene Države su čvrsto posvećene celovitoj, slobodnoj i mirnoj Evropi. Radujem se saradnji sa Vladom Srbije na unapređenju integracije Srbije i evropsku zajednicu. Verujem da Srbija ima vitalnu ulogu za uspeh te vizije, kao sila pomirenja u jugoistočnoj Evropi i jedna od vodećih ekonomija u regionu“, rekao je Mekejn.\nMeđu temama razgovara bio je i dijalog Beograda i Prištine kojim posreduje Evropska unija. Mekejn naglašava da je taj proces izuzetno važan:\n„Dijalog je težak, ali zahvaljujući predsedniku Nikoliću i premijeru Vučiću – kao i njihovim kolegama iz Prištine – ovaj razgovor je postigao napredak. Lideri sa obe strane treba da učine sve da se ovaj proces nastavi. Istu poruku uputiću liderima Kosova tokom moje posete ove nedelje.“\nVučiću je takođe čestitao pobedu na izborima održanim 2. aprila.\nRazgovor o regionu, bilaterlanim odnosima i globalnim tokovima: Mekejn i Vučić\nOsvrćući se na poslednja tragična zbivanja u Siriji, Mekejn je rekao da je Rusija nesumnjivo bila upoznata sa upotrebom hemijskog naoružanja od strane snaga lojalnih sirijskom predsedniku Bašaru Al Asadu. Takav slučaj dogodio se i prošle sedmice, kada je 89 ljudi stradalo u napadu na grad Kan Šejkun, na području pod kontrolom opozicionih snaga, naveo je Mekejn.\nPo onome što je Vučić kazao nakon susreta, u razgovorima su dominirale teme regionalne stablnosti, te učešća Srbije u mešovitim vojnim vežbama. Vučić takođe navodi da je i Mekejnu podvukao insistiranje Srbije na vojnoj neutralnosti u odnosu na NATO i Rusiju.\nIzmeđu ostalog, Vučić je, kako kaže, sa američkim senatorom razgovarao o težini dijaloga sa kosovskim zvaničnicima, ali ne i o eventualnom priznanju nezavisnosti Kosova od strane Srbije.\nOdgovarajući na pitanje da li je američki senator tražio od Beograda da prizna nezavisnost Kosova i uvede sankcije Rusiji, Vučić je kazao da je sa Mekejnom razgovarao "iskreno i otvoreno" ali da nijedno od tih pitanja nije "tako pokretano".\n"Ja sam rekao da želimo vojnu neutralnost. Imamo partnersku saradnju sa NATO, sprovodimo vežbe i sa Rusima i sa Amerikancima. Želimo dobre veze sa Rusijom ali se strateški nalazimo na evropskom putu. To je naša stvarna politika, zato je Srbija pouzdan partner i zato nas poštuju u Moskvi, Vašingtonu, Briselu", kazao je Vučić novinarima u Beogradu.\nVučić ističe da je upoznao Mekejna sa situacijom u regionu, te da mu je kazao da će Srbija uvek biti za očuvanje mira:\n„Govorio sam o našoj inicijativi da se nastavi dijalog na Kosovu i Metohiji, da želimo pozitivno da utičemo na očuvanje stabilnosti u BiH, da gradimo odnose sa Makedonijom, Crnom Gorom, Albanijom i svima drugima na najbolji mogući način, jer je to od izvanrednog ekonomskog značaja“, rekao je Vučić.\nNaveo je i da je razgovor sa gostom iz SAD išao u tri pravca:\n"Prvo, to je održavanje mira i stabilnosti u regionu. Drugo, to su naši bilateralni odnosi. Treće je učešće Srbije u globalnim tokovima i naši stavovi o važnim pitanjima u svetu", naveo je Vučić.\nMekejn, koji u okviru regionalne turneje obilazi i Srbiju, susreo se sa Vučićem u vili “Mir” u Beogradu, gde su se posle jednočasovnog razgovora obratili novinarima.\nMekejn je u Beograd doputovao iz Hrvatske, prethodno je boravio u Sloveniji, a za nastavak reginoalne turneje najavio je i posetu Kosovu.


Pregled: Izveštavanje i praćenje\nIzveštavanje o sprovođenju međunarodnih instrumenata o ljudskim pravima je obaveza državne zajednice Srbija i Crna Gora (SCG), kako u okviru sistema Ujedinjenih nacija (UN), tako i u okviru sistema Saveta Evrope (SE).\nBlagovremeno i sadržajno izveštavanje podrazumeva obaveze koje je država pre nekoliko decenija preuzela ratifikacijom instrumenata UN o ljudskim pravima, i u skorije vreme pristupanjem relevantnim instrumentima SE. Nadzor nad reformom propisa SCG i njihovom primenom omogućava postizanje delotvorne i svrsishodne reforme u skladu sa međunarodnim standardima i čvrstim opredeljenjem države za pristupanje evropskim integracijama. Visoki standardi i dobra praksa u oblasti zaštite ljudskih prava čine jedan od uslova za članstvo u Evropskoj uniji (EU), što je definisano 1993. godine kriterijumima iz Kopenhagena i naglašeno prilikom pristupanja budućih članica.\nKao deo procesa evropskih integracija, posle prijema u članstvo SE, ključni prioritet SCG je članstvo u EU. Studija izvodljivosti Evropske komisije iz 2005. godine, kao i Rezolucija (ResCMN(2004)12E Komiteta ministara SE, zabeležili su značajno poboljšanje u oblasti ljudskih i manjinskih prava u SCG tokom poslednjih godina. EU i SE su takođe pozitivno ocenili određene zakonodavne reforme u oblasti ljudskih prava. Iako su ispoštovani ključni kriterijumi koje postavljaju EU i SE, SCG se i dalje bori sa određenim brojem strukturalnih deficita, naročito kada se radi o koordinaciji poslova koji istovremeno spadaju u nadležnost više državnih organa. Nedostatak jasno preciziranih nadležnosti smatra se jednim od glavnih razloga relativno spore primene obaveza iz međunarodnih konvencija, pa time i relevantnih normi u praksi na teritoriji SCG. U skladu sa tim, Savet Evrope je ukazao na ove slabosti preporučujući da državni organi adekvatno reaguju na odluke koje donose različita međunarodna tela prilikom razmatranja izveštaja.\nVažan korak u tom procesu bilo je preuzimanje vodeće uloge u oblasti izveštavanja o međunarodnim obavezama od strane Ministarstva za ljudska i manjinska prava državne zajednice Srbija i Crna Gora. Istovremeno, i u Studiji izvodljivosti i Rezoluciji (ResCMN(2004)12E Komiteta ministara Saveta Evrope, ističe se potreba za koordinisanom podrškom svih učesnika u postupku izveštavanja da bi se ispunile tekuće obaveze SCG prema međunarodnim organizacijama. Ovi dokumenti takođe ukazuju na značaj uključivanja nevladinih organizacija u ovaj postupak i njegovu sveukupnu transparentnost. Državni organi treba da vide ovo kao svoju obavezu za podizanje svesti javnosti o izveštavanju (na primer objavljivanjem izveštaja i ostalih relevatnih dokumenata).\nKonačno, Savet Evrope je zabeležio da je reforma zakonodavstva koje reguliše ljudska i manjinska prava nedovršena, i stoga i dalje podložna promenama. U skladu sa tim, prioriteti su da se obezbedi sprovođenje reforme, očuvanje već postignutog stepena ljudskih i manjinskih prava i završetak reformskog procesa.\nSistem za funkcionalno izveštavanje i nadzor doprinosi dokumentovanju, obezbeđenju i poboljšanju trenutnog stanja u oblasti ljudskih i manjinskih prava u Srbiji i Crnoj Gori, i predstavlja ne samo deo međunarodnih obaveza države već je i sastavni deo procesa reformi i strategije uključenja Srbije i Crne Gore u EU.\nDelotvorni mehanizam izveštavanja treba razumeti kao ciklus koji se periodično ponavlja. To je kontinuirani proces koji osim pripreme izveštaja, uključuje i praćenje ostvarivanja ljudskih i manjinskih prava na nacionalnom i međunarodnom nivou.\nSledeći model ilustruje logiku ovog pristupa izveštavanju i pokazuje dinamiku i značaj valjanog mehanizma praćenja preporuka, a takođe može biti pokazatelj visokog stepena odgovornosti različitih aktera, kako u vezi sa podnošenjem izveštaja međunarodnim institucijama, tako i u vezi sa sprovođenjem njihovih preporuka.\nNa slici su prikazani sledeći koraci u toku izveštavanja:\nKorak 1. Početni dokument (Plan rada)\nPočetni dokument predstavlja plan za određeni projekat izveštavanja, kojim započinje svaki novi ciklus izveštavanja. On sadrži politički input/političke smernice za rad, vremenski raspored i strukturu, to jest, ko će biti uključen, kada i šta će raditi i kome će izveštavati. Fokusna tačka državne zajednice priprema početni dokument i koristi ga kao sredstvo za koordinaciju projekta izveštavanja ili pisanja određenog izveštaja za državu.\nKorak 2. Analiza pravnog okvira\nDrugi korak u pripremi državnog izveštaja jeste pregled pravnog okvira u vezi sa određenim sporazumom. Pojedinačni rezultat (Output) ovog koraka je izveštaj o trenutnom stanju i predlozi za izmenu i/ili reformu zakona od strane fokusnih tačaka u državama članicama. Analiza pravnog okvira se potom prosleđuje nadležnim ministarstvima na razmatranje i dalje postupanje ukoliko tako bude odlučeno. U okviru ove analize potrebno je odrediti odgovarajuće statističke podatke kojima se može pratiti primena zakona. Na osnovu tih podataka moguće je dalje razviti sveobuhvatne nacionalne indikatore za oblast na koju se odnosi određena konvencija.\nKorak 3. Analiza preporuka\nRezultat trećeg koraka je analiza preporuka međunarodnog tela UN/SE u vezi sa prethodnim izveštajem, koju fokusna tačka državne zajednice prosleđuje fokusnim tačkama država članica i nadležnim ministarstvima, kako bi preporuke bile razmotrene i u celini ili delimično postale sastavni deo politike nadležnih institucija. Na osnovu preporuka međunarodnog tela, ukoliko je to moguće, mogu biti definisani nacionalni indikatori za određenu oblast.\nKorak 4. Analiza napredovanja\nRezultat koraka 4 je analiza napredovanja u kojoj se razmatra reforma ili druge relevantne aktivnosti do kojih je došlo nakon poslednjeg izveštaja, što pre svega uključuje aktivnosti preduzete u okviru nadležnih ministarstava i skupština, a koje su rezultat predloga za izmenu i/ili reformu zakona(korak 2 - analiza pravnog okvira). Ova analiza treba da sadrži i trenutne i planirane aktivnosti, ali i inicijative predložene u kontekstu izveštavanja po ostalim međunarodnim instrumentima. Sačinjava je radna grupa nakon čega je fokusne tačke dostavljaju svim nadležnim institucijama. U ovom koraku mogu se razviti nacionalni indikatori za praćenje napredovanja i u oblastima koje nisu obuhvaćene analizom pravnog okvira (korak 2) i analizom preporuka (korak 3).\nKorak 4a. Konsultacije sa nevladinim organizacijama i drugim zainteresovanim subjektima\nU okviru koraka analiza napredovanja trebalo bi podsticati komunikaciju između državnih institucija i civilnog društva. Ovo se pre svega, odnosi na informacije sadržane u alternativnim izveštajima nevladinog sektora, koje treba da budu razmotrene tokom rada na analizi napredovanja.\nKorak 5. Izrada nacionalnog izveštaja\nU sledećem koraku fokusne tačke država članica pišu prilog za nacionalni izveštaj. Fokusna tačka državne zajednice na osnovu priloga fokusnih tačaka država članica i resornih organa državne zajednice sačinjava konačni izveštaj. Ovaj korak takođe uključuje i davanje saglasnosti Saveta ministara SCG na konačni izveštaj. Krajnji rezultat je zvanični nacionalni izveštaj, koji se podnosi nadležnom telu UN/SE.\nKorak 6. Procedura u okviru nadležnog ugovornog tela\nPo prijemu nacionalnog izveštaja, nadležno telo UN/SE ga razmatra na način ranije opisan u Priručniku i sastavlja listu dopunskih pitanja na koja se odgovara pismeno ili usmeno tokom odbrane ili razmatranja.\nKorak 7. Izveštaj o povratnim informacijama\nFokusna tačka državne zajednice prima komentare i preporuke međunarodnog tela, koje u posebnom izveštaju upućuje fokusnim tačkama država članica i po potrebi nadležnim organima državne zajednice sa molbom za dobijanje povratnih informacija o mogućnosti i spremnosti za njihovu implementaciju.\nOve preporuke i komentari se mogu smatrati kao "spisak onoga što treba uraditi" u cilju poboljšanja rada svakog ministarstva i služe kao polazna tačka za sledeći izveštaj.\nVlada će razmotriti preporuke i dati politička uputstva. Na osnovu ovoga fokusne tačke država članica će dostaviti povratne informacije o preporukama i komentarima ugovornog ugovornog tela svim relevantnim ministarstvima i drugim uključenim institucijama.\nIzveštaj fokusne tačke državne zajednice o povratnim informacijama treba da sadrži i izabrane indikatore potrebne za postupanje po preporukama međunarodnog tela, kao i indikatore rezultata potrebne za izradu narednog nacionalnog izveštaja. Za svaki indikator određuje se i način merenja.\nKorak 8. Kraj ciklusa izveštavanja\nKada fokusne tačke država članica završe izveštaje o povratnim informacijama dostaviće ih fokusnoj tački državne zajednice, koja ocenjuje ukupni postupak korišćen u procesu izrade nacionalnog izveštaja. U okviru evaluacije se identifikuju uspesi i neuspesi, utvrđuje šta je naučeno iz prethodnog procesa i daju se preporuke za izradu sledećeg nacionalnog izveštaja. Takođe, biće prikupljeni svi indikatori, identifikovani tokom ovog procesa.\nNadalje, biće sačinjena lista svih nacionalnih indikatora u vezi sa izveštavanjem po određenoj konvenciji, kao i "spisak onoga što treba uraditi" koji identifikuje ove indikatore i ukazuje na potrebu njihovog ažuriranja i daljeg razvijanja.\nKonačna ocena predstavlja polaznu osnovu za početni dokument (korak 1) za naredni izveštaj, a indikatori iz prethodne ocene ciklusa izveštavanja predstavljaće vezu sa sledećim početnim dokumentom.\nKorak 9. Nadzor\nKorak 9 ilustruje vršenje nadzora, odnosno praćenje primene međunarodnih sporazuma koje će se odvijati kroz svakodnevne delatnosti nadležnih ministarstava i drugih aktera, uz korišćenje sistema indikatora kao sredstva upravljanja procesom izveštavanja. Naime, fokusna tačka državne zajednice će listu indikatora koji su identifikovani tokom procesa, predstaviti statističkoj službi, koji će u saradnji sa odgovarajućim institucijama kreirati način merenja tog indikatora. Zatim će statistička služba posmatrati i meriti indikator u pitanju i izveštaj o tome dostavljati odgovarajućoj instituciji. Sistem indikatora je objašnjen u poglavlju 3.3 Priručnika.\nShvatajući proces izveštavanja po određenoj konvenciji kao specifičan projekat, u daljem tekstu biće predstavljena moguća metodologija upravljanja tim projektom na različitim nivoima. U delotvornom sistemu fokusna tačka za svaku zemlju je odgovorna za upravljanje procesom izveštavanja. Postoje brojne aktivnosti koje se moraju sprovesti pre dostavljanja priloga za izveštaj – pojedinačnih rezultata. Za svaku od ovih aktivnosti treba odrediti vremenski okvir kako bi se rezultat blagovremeno planirao – programiranje aktivnosti. Konačno, i možda najvažnije, svaka aktivnost treba da bude dodeljena određenom akteru koji bi trebalo da preuzme odgovornost za sprovođenje aktivnosti u odgovarajućem vremenskom okviru. Kada se radi o velikom broju aktivnosti sa velikim brojem učesnika dobar metod upravljanja procesom je upotreba tabelarnih prikaza (Gantt Charts / “gantogrami“).


Džaferović: Biće procesuiran svako ko povredi zakon o zabrani negiranja genocida u Srebrenici i veličanje ratnih zločinaca - IndeksOnline.rs\nNaslovna REGION Bosna i Hercegovina Džaferović: Biće procesuiran svako ko povredi zakon o zabrani negiranja genocida u...\nDžaferović: Biće procesuiran svako ko povredi zakon o zabrani negiranja genocida u Srebrenici i veličanje ratnih zločinaca\nSARAJEVO – Ne bih nikome preporučio da se busa u prsa pred državom i sudovima, sasvim je sigurno da će biti procesuiran svako ko bude povredio zakon i niko ne treba da očekuje da će biti izvan i iznad zakona, izjavio je danas član Predsedništva BiH Šefik DŽaferović govoreći o zakonu o zabrani negiranja genocida u Srebrenici i veličanje ratnih zločinaca.\n“Mislim da je, u smislu preventivne funkcije, zakon ostvario snažne efekte samim donošenjem, a da će to biti još snažnije kada se otvore prvi postupci. Svaki pojedinac zna vrlo dobro da niko drugi, osim njega samog, na kraju neće trpeti posledice”, rekao je on.\n“Sudeći po reakcijama zvaničnika iz entiteta RS, oni su bili gotovo uvereni da će OHR nemo i bespomocno posmatrati kako vredaju žrtve i izruguju se sa međunarodnim sudovima”, kazao je DŽaferović i dodao da sada postaju svesni zablude u kojoj su bili.\n“Mehanizam međunarodne zajednice jeste trom, ali jednom kada se pokrene, on je izuzetno moćan i to vrlo dobro znaju u entitetu RS”, naglasio je on.\n“Učešće u radu institucija nije nikakva usluga zvaničnika iz RS-a prema državi, već temeljna dejtonska obaveza”, istakao je DŽaferović i dodao da, ako žele da postoji entitet RS, zvanicnici tog entiteta moraju učestvovati u radu državnih institucija.\n“Ko ozbiljno i odgovorno razmišlja o Dejtonskom mirovnom sporazumu, treba dobro razmisliti šta to znači”, istakao je on.\nPrethodni tekstSorio: Još nejasno da li je potrebna treća doza\nSledeći tekstIstovremeno buknuli šumski požari u gotovo svim letovalištima


Iran „oživljava“ svoj nuklearni program? - Sputnjik Srbija\n00:54 17 Oktobar 2019\nIran „oživljava“ svoj nuklearni program?\n19:34 07.05.2019 (osveženo 19:35 07.05.2019) Preuzmite kraći link\nIransko Ministarstvo spoljnih poslova u sredu će objaviti „smanjene obaveze“ Teherana u nuklearnom sporazumu iz 2015. godine izaslanicima pet preostalih potpisnika sporazuma, a predsednik Hasan Rohani će poslati zvanično pismo o tome, preneli su danas državni mediji.\nNapetosti su porasle uoči godišnjice povlačenje SAD iz nuklearnog sporazuma sa Iranom, prenosi Rojters.\nTeheran će verovatno oživeti deo svog zaustavljenog nuklearnog programa u sredu kao odgovor na potez SAD, ali ne planira da istupi iz samog sporazuma, kažu državni mediji.\n„Iran će u sredu objaviti svoju odluku da smanji svoje obaveze prema nuklearnom sporazumu… nakon jednostranog povlačenja SAD“, prenela je državna novinska agencija IRNA, dodajući da će Ministarstvo spoljnih poslova obavestiti izaslanike Rusije, Kine, Nemačke, Francuske i Britanije i da će Rohani poslati zvanično pismo.\nRanije je u toku dana Trampova administracija preusmerila nosač aviona „Abraham Linkoln“ na Bliski istok, jer se očekivalo da će Iran odustati od dogovorenih obaveza da zamrzne svoj nuklearni program.


Oglas za radno mjesto: Nastavnik razredne nastave - Osnovna škola Branko Ćopić Banja Luka - BoljiPosao.com\nNastavnik razredne nastave, puna norma, na određeno vrijeme do povratka radnika sa porodiljskog bolovanja, sa radnim iskustvom i položenim stručnim ispitom -1 izvršilac\nPravo učešća na konkurs imaju i kandidati koji su stekli radni staž van škole u trajanju od najmanje godinu dana u struci, ukoliko ispunjavaju ostale uslove propisane Zakonom oosnovnom vaspitanju i obrazovanju.\nPrijem u radni odnos vršiće se u skladu sa članom 115. Zakonom o osnovnom vaspitanju i obrazovanju („Službeni glasnik Republike Srpske“ broj 44/17) i Pravilnikom o proceduri i kriterijumima prijema radnika u radni odnos u osnovnoj školi („Službeni glasnik Republike Srpske“ broj 102/14 i 45/16).\nPrijava na konkurs sa potpisom kandidata, kratkom biografijom, adresom, kontakt- telefon i spiskom priložene dokumentacije,\nUvjerenje o radnom stažu izdato od ranijeg poslodavca, koje treba da sadrži: vrstu posla,stepen stručne spreme i dužina ostvarenog radnog staža po vrstama posla,\nUvjerenje opštinskog/gradskog organa uprave nadležnog za boračko-invalidsku zaštitu o utvrđenom statusu člana porodice poginulog borca Odbrambeno-otadžbinskog rata Republike Srpske, ukoliko se radi o kandidatu iz kategorije porodice poginulog borca,\nUvjerenje opštinskog/gradskog organa uprave nadležnog za boračko-invalidsku zaštitu o utvrđenom statusu borca Odbrambeno-otadžbinskog rata Republike Srpske, ukoliko se radi o kandidatu iz kategorije boraca,\nUvjerenje opštinskog/gradskog organa uprave nadležnog za boračko-invalidsku zaštitu o utvrđenom statusu ratnog vojnog invalida Odbrambeno-otadžbinskog rata Republike Srpske, ukoliko se radi o kandidatu iz kategorije ratnog vojnog invalida.\nUvjerenje o neosuđivanosti pribaviće škola službenim putem za izabranog kandidata, a prije zasnivanja radnog odnosa.Intervju sa kandidatima koji su dostavili potpune i blagovremene prijave i koji ispunjavaju uslove konkursa, će se obaviti u prostorijama škole, u utorak 20.03.2018. godine, sa početkom u 12,00 časova.Kandidati se neće posebno pozivati na intervju, a ako ne pristupe na intervjuu, smatraće se da su odustali od prijave na konkurs.\nJavna ustanova Osnovna škola „Branko Ćopić“ Banjaluka\nMiše Stupara br.24\n78000 Banjaluka sa naznakom „ZA KONKURS“.


Saopštenje Rukovodstva Lige mladih RKS Tuzla – Regionalni košarkaški savez Tuzla\nRukovodstvo Lige mladih RKS Tuzla je na sjednici održanoj dana 30.11.2021. godine izvršilo analizu dosadašnjeg toka Lige mladih RKS Tuzla u takmičarskoj 2021/2022 godini. Na osnovu dostavljenih Izvještaja sa odigranih utakmica i usmenih sugestija službenih lica (sudija i komesara na utakmicama) donešeni su određeni zaključci koji su pretočeni u ovo saopštenje koje se dostavlja svim klubovima učesnicima ovogodišnjeg takmičenja Lige mladih RKS Tuzla.\nRegionalni košarkaški savez Tuzla je u sklopu svojih redovnih aktivnosti još prije 24 godine pokrenulo takmičenje pod nazivom Liga mladih sa ciljem da se trenažni proces dopuni odigravanjem utakmica u pionirskoj, kadetskoj i juniorskoj konkurenciji. Ovakav potez RKS Tuzla je bio pionirski a doprinjeo je da se ovakve vrste takmičenja pokrenu i organizuju i u drugim savezima članicama KS BiH-a kao i u drugim sportovima.\nU početnim godinama ovakve vrste takmičenja Ligu je sačinjavalo 8 ekipa (klubova i škola košarke). Zajednički napori aktivista u RKS Tuzla, s jedne strane i klubova, s druge strane, doprinosili su da je raslo interesovanje za ovakav vid takmičenja tako da se konstantno povečavao broj klubova učesnika takmičenja.\nSpoznaje o ovakvom vidu i načinu takmičenja uticale su da su i klubovi izvan RKS Tuzla izrazili želju za učestvovanjem u Ligi mladih. U ovom trenutku u Ligi mladih osim klubova iz RKS Tuzla učestvuju i klubovi iz entiteta RS i Brčko Distrikta a ima i interesovanja i drugih sredina (npr. Zvornik., Tešanj…) koji su izrazili želju za učestvovanjem u ovom takmičenju.\nPosebno i s ponosom ističemo činjenicu da je zahvaljujući ovakvom vidu takmičenja poniklo više vrhunskih košarkaša kao što su Miralem Halilović (aktualni kapiten košarkaške reprezentacije BiH), Elvedin Kikanović, Mirza Teletović (NBA igrač), Jasmin Hukić, Emir Čerkezović (član kadetske reprezentacije koja je bila kadetski prvak Evrope) i mnogi drugi igrači koji su igrali u ligama unutar okruženja ili su po završetku sportske karijere bili uzorni članovu u društveno-političkoj zajednici.\nTokom svih organizovanih liga, takmičenje je krasilo prijateljstvo, sportski duh i fer-plej među učesnicima. Sve ovo postizano je sinergijom aktivista unutar RKS Tuzla i iskrenih sportskih aktivista unutar klubova koji su učestvovali u takmičenju.\nAnalizom dosadašnjeg toka lige a koja je sačinjena na osnovu podataka iz Izvještaja sa utakmica, usmenih impresija službenih lica (sudija i komesara) kao i primjedbi i sugestija predstavnika klubova, Rukovodstvo lige je utvrdilo da se na utakmicama događaju aktivnosti koje nisu u skladu sa kodeksom ponašanja, fer i sportskog takmičenja. Primjećena je ekspanzija nesportskog ponašanja kako igrača tako i službenih osoba i gledalaca na utakmicama.\nIz tog razloga Rukovodstvo lige apeluje, sugeriše i insistira da se uporedo sa razvojem sportskog aspekta takmičenja, povećava nivo organizacije samih utakmica što će o konačnici doprinjeti poboljšanju cjelokupne organizacije lige.\nU tu svrhu Rukovodstvo Lige traži od klubova da se poduzimaju i sprovode aktivnosti na poboljšanju kvaliteta organizacije utakmica a koje se ogledaju u slijedećem:\nDa se poduzimaju minimalne aktivnosti u skladu sa Protokolom COVID-19 a koje se ogledaju u mjerenju, evidentiranju i arhiviranju podataka o tjelesnoj temperaturi igrača, trenera i službenih lica na Ovo je aktivnost koju je obavezna sprovoditi ekipa domaćin utakmice.\nDa se obezbjede potrebni uređaji (semafor i uređaji za mjerenja vremena i 24 sekunde) i tehnička pomagala (pokazivači ličnih grešaka, bonusa i pravca napada) kako je to definisano Pravilima košarkaške U nemogućnosti posjedovana elektronskih uređaja obezbjediti zamjenske ručne pokazivače rezultata i vremena.\nObezbjediti pomoćne sudije za zapisničkim stolom koji su edukovani za vođenje zapisnika, mjerenje vremena igre i 24\nPravovremeno pripremiti i popuniti prijavne liste (uz liste predočiti registarske kartone) i iste dostaviti na uvid komesaru kako bi se blagovremeno mogao popuniti i pripremiti zapisnik za utakmicu. Ovo posebno napominjemo jer imamo spoznaje da se puno vremena gubi u pripremi zapisnika između pojedinih utakmica pa dolazi do probijanja termina za odigravanje utakmica u pojedinim\nU prijavnim listama navesti lice zaduženo za sigurnost učesnika. U ovom trenutku ne insistiramo da lice zaduženo za sigurnost učesnika bude posebno imenovana Ovu dužnost može obavljati neko iz kluba ali mora biti u dvorani tokom odigravanja svih utakmica. Predstavnik ekipe domaćina može komesaru (prvom sudiji) navesti koja osoba je zadužena za sigurnost što će se evidentirati u Izvještaju nakon utakmice.\nDomaćim ekipama se sugeriše da obezbjede adekvatne prostorije (svlačionice) za predstavnike gostujuće ekipe i sudije i obezbjede toplu\nEvidentno je nedolično međusobno ponašanje trenera za vrijeme Treneri prvenstveno treba da vode računa o ekipi i igri na terenu a ne da vode međusobne verbalne duele tokom utakmice.\nDa se smanji dosadašnja praksa pritiska na sudije i njihove odluke i pritisak prema zapisničkom stolu u pogledu evidencije pogodaka ili vremena za Svaku komunikaciju sa zapisničkim stolom može vršiti samo službeni predstavnik kluba.\nKlubovima se sugeriše da povedu računa u ponašanju publike i pojedinih\nRukovodstvo Lige nastoji da se i ovogodišnje takmičenje Lige mladih odvija u sportskom duhu, u skladu sa Pravilima košarkaške igre i Propozicija takmičenja te neće dozvoliti da se navedeni postulati narušavaju. Kao primjer navodimo da je zbog nepoštivanja obaveza prema RKS Tuzla, takmičenju Lige mladih i nedoličnog ponašanja ekipa KK Spartans izbačena iz ovogodišnjeg takmičenja.\nRukovodstvo lige će sagledati mogućnost delegiranja komesara na utakmicama (ako ne na svakoj onda na utakmicama većeg rizika) kako bi se smanjili ili izbjegli propusti na utakmicama te imao bolji uvid u samu organizaciju utakmice i ponašanje svih aktera na utakmicama.\nRukovodstvo Lige će u saradnji sa sudijskom organizacijom učiniti napore da se poboljša i kvalitet suđenja i propisani kodeksa ponašanja sudija. Prema sudijama koje ne budu izpunjavali ove zahjeve poduzimat će se sancije od strane sudijske organizacije. Klubovima napominjemo da se u sklopu RKS Tuzla servisira 7 takmičenja te da je teško na sve utakmice delegirati najkvalitetnije sudije.\nIntencija Rukovodstva Lige je da pojedini klubovi, kao što su KK Bosna i KK Gradačac kroz takmičenje lige mladih, organizaciono jačaju i postanu učesnici A2 a u dogledno vrijeme i A1 lige.\nNa kraju napominjemo da je adresa za sve informacije kancelarija RKS Tuzla. Svaku komunikaciju obavljati preko zvanične stranice saveza: www.rkstuzla.ba i e mail adresa: rks.tuzla.ba@gmail.com i ligamladihrkstuzla@gmail.com\nU nadi da ćemo svi zajedno doprinjeti unapređenju Lige mladih srdačno Vas pozdravljamo.


Nova kolekcija Forma Ideale u četvrtak pred Kruševljanima – GRAD Kruševac\nNaslovna » Društvo » Nova kolekcija Forma Ideale u četvrtak pred Kruševljanima\nIz kompanije Forma Ideale pozivaju Kruševljane na, kako navode, inspirativno putovanje Italijom, kroz predstavljanje nove kolekcije nameštaja. Događaj je najavljen za četvrtak, 25. Jul u 12 časova u prostoru Forma Ideale u ulici Kralja Milutina 26b, naselje Ujedinjene nacije\n– Tada ćemo Vam otkriti na koji način su mala i slikovita mesta u bregovitim pejzažima italijanskih pokrajina Toskana, Umbria i Trentino poslužili kao inspiracija za novu kolekciju nameštaja kompanije Forma Ideale –navodi se u pozivu.\nNova kolekcija će prvi put posle velikog Međunarodnog sajam u Kelnu biti prikazana i u Kruševcu.\nIz kompanije Forma Ideale pozivaju Kruševljane na, kako navode, inspirativno putovanje Italijom, kroz predstavljanje nove kolekcije nameštaja. Događaj je najavljen za četvrtak, 25. Jul u 12 časova u prostoru Forma Ideale u ulici Kralja Milutina 26b, naselje Ujedinjene nacije - Tada ćemo Vam otkriti na koji način su mala i slikovita mesta u bregovitim pejzažima italijanskih pokrajina Toskana, Umbria i Trentino poslužili kao inspiracija za novu kolekciju nameštaja kompanije Forma Ideale -navodi se u pozivu. Nova kolekcija će prvi put posle velikog Međunarodnog sajam u Kelnu biti prikazana i u Kruševcu.\nforma ideale kolekcija nameštaj salon\t2019-07-23\nTag : forma ideale kolekcija nameštaj salon\nPrethodni : Zastitnik prava osiguranih lica vise ne postoji\nSledeći : Od septembra Shopping Park u Kruševcu\n13. aprila 2021., 09:10


SVET KOMPJUTERA - PRIMENA - Gravitacioni talasi (2)\nGravitacioni talasi (2)\nPutokaz ka saradnji\nObavljeno je prvo organizovano posmatranje kosmičkog fenomena na osnovu merenja gravitacionih talasa\nPre nešto manje od dve godine (SK 3/2016) pisali smo o potvrdi postojanja gravitacionih talasa, koji su predviđeni pre više od sto godina Ajnštajnovom opštom teorijom relativiteta i koji su sastavi deo teorije kosmičke inflacije. Tom prilikom napomenuli smo i da mnogim naučnicima nije bitna ta potvrda koliko mogućnost upotrebe interferometara za detekciju gravitacionih talasa za nova otkrića. Upravo to se desilo nedavno, sredinom avgusta, kada su opservatorije LIGO i Virgo obavile merenja fluktuacija u gravitacionim talasima, na osnovu kojih su astronomi širom sveta mogli da posmatraju konvencionalnim teleskopima jedan neverovatan, kataklizmički svemirski fenomen.\nSama potvrda postojanja gravitacionih talasa desila se zahvaljujući jednom fantastično burnom kosmičkom događaju – tokom finalnog stadijuma spajanja dve crne rupe, svaka više od 30 puta teža od Sunca, one su kružile jedna oko druge velikom brzinom, što je rezultovalo stvaranjem snažnih gravitacionih talasa koji su, poput svemirskog svetionika, mogli da budu otkriveni na Zemlji 1,3 milijardi svetlosnih godina daleko. Od septembra 2015. godine do danas merenjem fluktuacija u gravitacionim talasima otkrivena su ukupno četiri spajanja crnih rupa i pesimisti su već počeli da zanovetaju kako je ovo jedina vrsta događaja koja može da se otkrije na ovaj način, jer ništa drugo ne pravi dovoljno jake gravitacione talase koje bi naši merni instrumenti mogli da otkriju. Novo merenje, koje je započelo celu frku, obavljeno je 17. avgusta ove godine i detektovan je događaj koji možda zvuči manje bombastično, ali je i dalje ekstremno eksplozivan – u pitanju je spajanje dve neutronske zvezde. Sem toga što je ovo prvo otkriće gravitacionih talasa koji nisu izazvani spajanjem crnih rupa, ovaj događaj je značajan i zbog toga što je mogao da se posmatra konvencionalnim teleskopima i da bi, zatim, naučnici mogli da kombinuju rezultate svih merenja i posmatranja kako bi testirali aktuelne modele koji se koriste u astronomiji i našli neka nova pitanja koja produbljuju naše shvatanje svemira.\nOvo otkriće, nazvano GW170417, pratilo je i nekoliko srećnih slučajnosti. Sve je započelo u Pasadeni u Kaliforniji, na Univerzitetu Caltech, gde se nalazi kontrolna baza jedne od dve američke laboratorije LIGO (Laser Interferometry Gravitational-Wave Observatory – Opservatorija gravitacionih talasa laserskom interferometrijom). Same LIGO opservatorije, koje se nalaze u Hanfordu u državi Vašington i Livingstonu u Luizijani, radile su neprestano više meseci i bilo je planirano da se tog 17. avgusta ugase radi redovnog održavanja i remonta. Ipak, devetnaest minuta pre devet sati ujutro po atlantskom vremenu interferometar je počeo da pokazuje gravitacione talase, i to drugačije od onih detektovanih ranije. Naime, gravitacioni talasi koji utiču na spajanje crnih rupa jesu snažni, ali traju kraće od jedne sekunde. Ovaj novi tip talasa trajao je duže od minut i po. Ovako dugo trajanje talasa značilo je da su objekti koji ih prave mnogo manji od crnih rupa i da mogu da priđu jedan drugom na znatno manju udaljenost pre konačnog spajanja. Već na osnovu tog signala glavni kandidat za izvor postalo je spajanje dve neutronske zvezde.\nNeutronske zvezde predstavljaju „Sveti gral” projekta LIGO jer, iako su se proslavili otkrivanjem gravitacionih talasa iz crnih rupa koje se spajaju i potvrđivanjem Ajnštajnove teorije, to je bio samo delić puta na kom se ove opservatorije nalaze. Cilj je neprestano unapređivanje osetljivosti njihovih interferometara kako bi mogli da se registruju sve slabiji gravitacioni talasi što bi omogućilo češće otkrivanje raznih kosmičkih događaja koji ih izazivaju. Sada, kada je po prvi put otkriven sudar neutronskih zvezda, unapređivanje osetljivosti uređaja konačno je dostiglo onaj stepen u kom njihova merenja mogu da aktivno pomažu astronomskoj zajednici.\nČim su gravitacioni talasi registrovani, naučnici iz Pasadene odmah su kontaktirali svoje kolege u drugoj kontrolnoj bazi laboratorije LIGO, na Univerzitetu MIT, da bi potvrdili da su i njihovi merni uređaji otkrili identične talase. Zatim je pozvana i italijanska opservatorija Virgo, koja se nalazi u blizini Pize. Postojanje interferometra za Virgo je veoma značajno, jer je on počeo sa radom tek krajem proleća ove godine i do tada su samo dve LIGO laboratorije mogle da obave neophodno precizna merenja. Sada kada postoje tri funkcionalne laboratorije moguća je mnogo brža triangulacija i otkrivanje pravaca iz kojih gravitacioni talasi stižu. Zapravo, zbog svog položaja na površini Zemlje, Virgo nije bio u prilici da detektuje gravitacione talase u punoj snazi, nego gotovo ispod praga osetljivosti. Ipak, upravo takav rezultat merenja bio je od velike pomoći jer je ukazao na pravac odakle dolaze talasi. Tako je zajedničkim merenjem ova tri interferometra određeno gde se, približno, nalazi izvor tih gravitacionih talasa – na južnom nebu, u pravcu sazvežđa Hidra.\nNakon što je određen generalni pravac izvora talasa, obavljena je trenutna mobilizacija naučne zajednice slanjem bujice mejlova, tvitova i direktnih poruka. Astronomi sada nisu morali da pretražuju 40.000 kvadratnih stepeni kosmičke sfere, već samo mali, južni region od tek trideset kvadratnih stepeni. Pet sati nakon prvog merenja gravitacionih talasa u Pasadeni, više hiljada naučnika iz svih krajeva sveta usmerilo je svoje teleskope ka sazvežđu Hidra. Sedam sati kasnije, izvor gravitacionih talasa je otkriven. Najznačajnija posmatranja tog 17. avgusta i tokom sledećih nekoliko nedelja obavili su timovi koji rade na sedamdeset najvećih teleskopa, kako onih na površini naše planete, tako i onih u orbiti Zemlje. Dok se na analizi podataka zabeleženih tom prilikom i dalje radi, određena preliminarna saznanja su već objavljena.\nZa mnoge naučnike ovaj događaj je poseban i iz jednog drugog, simboličnog razloga. Do sada su astronomi bili ograničeni na posmatranje svemira isključivo merenjem elektromagnetnih talasa, bilo da se radi o infracrvenom, vidljivom, ultraljubičastom ili rendgenskom spektru ili pak o radio ili mikrotalasima. Istovremenim posmatranjem ovog kosmičkog događaja meračima gravitacionih talasa i elektromagnetnim teleskopima zvanično je započela nova era u izučavanju svemira, takozvana višeglasnička astronomija (multi-messenger astronomy). Paralelno sa originalnim merenjem gravitacione fluktuacije, orbitalni teleskop Fermi detektovao je visokoenergetski prasak gama zraka koji ukazuje na sudar dva ekstremno vrela objekta, i to je gotovo bila potvrda da se radi o sudaru neutronskih zvezda.\nPrvi vidljivi snimak ovog događaja napravljen je teleskopom Swope (reflektor sa ogledalom prečnika jednog metra) u opservatoriji u Las Kampanjasu u Čileu. Događaj se odigrao u galaksiji koja nosi oznaku NGC 4993 udaljenoj „samo” 130 miliona svetlosnih godina od Zemlje. Masa svake neutronske zvezde koje su sudelovale u ovom spajanju nije mnogo veća od mase našeg Sunca, procenjuju se vrednosti između 10-20 procenata veće, ali, pošto se radi o neutronskim zvezdama, njihov prečnik je manji od 30 kilometara. Neutronske zvezde nastaju kolapsom jezgra nakon supernove ogromnih zvezda (težih od Sunca oko dvadeset puta). Gravitacija unutar ovih objekata je toliko jaka da se protoni i elektroni u svim atomima u njima spajaju u neutrone, pa se gotovo cela zvezda sastoji od neutrona.\nSudar dveju neutronskih zvezda rezultuje ekstremnom eksplozijom koja se naziva kilonova, zato što se procenjuje da je njen intenzitet oko hiljadu puta veći od supernove i do ovog merenja smatrana je čisto teoretskim događajem. Tom prilikom dolazi do izbacivanja velike količine supergustog materijala od kog su sačinjene neutronske zvezde (kada biste imali jednu supenu kašiku materije iz neutronske zvezde, ona bi bila teška oko milijardu tona). Na osnovu merenja intenziteta svetlosti ovog događaja, utvrđeno je da se materija izbačena eksplozijom kretala približno trećinom brzine svetlosti. Sem toga, spektar elektromagnetnog zračenja nakon eksplozije ukazuje na to da su ovakvi sudari verovatno kosmičke fabrike za najveći procenat teških elemenata periodnog sistema koji se nalazi u svemiru.\nOdavno je poznato da se tokom supernova iz zvezda izbacuju teži elementi i da se tako formiraju solarni sistemi, ali, na osnovu poznatih energetskih vrednosti unutar zvezda, naučnici su imali probleme pri objašnjavanju nastanka elemenata težih od gvožđa i prisustva teških elemenata u procentu koji smo otkrili u našem sistemu. Ispostavlja se da relativno mali procenat teških elemenata nastalih prilikom supernova ne predstavlja toliki problem, ako se uzme u obzir ono što se dešava prilikom kilonove. Naime, kada materijal sačinjen od gusto „pakovanih” neutrona napusti snažno gravitaciono polje neutronske zvezde, dolazi do njegove ekspanzije u formu „normalne materije” sa „regularnim” atomima koji se sastoje od neutrona, protona i elektrona. Pošto su neutroni već spakovani tako gusto, oni lakše formiraju teže elemente, koje smatramo retkim i vrednim. Tako je upravo u ovoj eksploziji, na osnovu zračenja, detektovan veliki procenat zlata, platine i iridijuma. Pošto se fragmenti izbačenog materijala kreću ekstremno brzo, moguće je da su oni mehanizam za dostavljanje težih elemenata u solarne sisteme širom galaksija. Za romantičare među nama koje oduševljava ideja da smo svi mi sazdani od „prašine” neke zvezde koja je eksplodirala pre više milijardi godina, sigurno će biti jednako inspirativan podatak da zlato u njihovom nakitu ili iridijum u mobilnom telefonu potiču iz davnog i dalekog sudara dve neutronske zvezde.\nOd 25. avgusta interferometri u sve tri opservatorije za detekciju gravitacionih talasa su isključeni i neće biti ponovo pušteni u pogon sve do sledećeg leta. Poslednji put kada su LIGO interferometri prošli kroz remont, njihova osetljivost je povećana četiri puta, a odgovorni se nadaju da će se ovakav trend nastaviti i sa unapređenjem koje je trenutno u toku. Kada ove opservatorije sledećeg leta nastave sa svojim radom, treba očekivati da ovakva otkrića budu još češća. Sem toga, optimistično prognoziraju da će učestalost detekcija sudara crnih rupa i neutronskih zvezda dovesti do osvetljavanja novih tajni iz kosmičkih dubina. Naučnici se, naravno, nadaju upravo otkrivanju nečeg nepoznatog što će dovesti do novih, neočekivanih pitanja, a onda oni mogu da se bace na pronalaženje odgovora i da pokušaju da zađu još dublje u način na koji svemir funkcioniše.


Muškarci i obrve: Evo kako da ne izgledate SMEŠNO - ESQUIRE.RS\nMuškarci i obrve: Evo kako da ne izgledate SMEŠNO\nOdržavanje obrva je izazov sa kojim se bore mnoge žene. Međutim, šta je sa momcima? Ako imate nemirne obrve nalik na gustu šumu, da li bi trebalo nešto da uradite po pitanju toga?\nNajrealniji odgovor bi bio “možda” jer on zavisi isključivo od toga kako one izgledaju. Naime, bilo bi potpuno bezveze da ih sređujete samo da biste rekli kako to radite ili zato što vam to nameće savremeni metroseksualni ugao gledanja na stvari, ali bi još bezveznije bilo da ih ne sredite iako imate potrebu za tim samo zato što jedan deo vašeg okruženja još uvek nameće stav kako to rade isključivo žene ili zato što su neki drugi muškarci to uradili tako da izgledaju kao žene.\nSređivanje obrva ne podrazumeva da sa njih uklonite većinu dlaka i pretvorite ih, poput vaših lepših polovina, u tanke i dramatične lukove iznad vaših očiju. Štaviše, muško tretiranje obrva najčešće predstavlja nešto sasvim drugačije. Ako mislite da je Darren Criss u velikoj meri seksi i zbog svojih gustih obrva, u pravu ste, ali ako mislite da ih on ne sređuje onda se grdno varate. Mnogi muškarci odlaze na korekciju obrva, ali zadržavaju njihovu gustinu jer sređivanje obrva ne podrazumeva samo i isključivo njihovo čupanje. Čak, naprotiv.\nNajpoznatiji svetski berberi kažu da su dve varijante muških obrva koje zahtevaju hitnu akciju sledeće: ukoliko vam među dlakama obrva rastu i one koje po svojoj strukturi izgledaju kao vaša kosa ili ukoliko imate sitne dlake koje su izvan okvira vaših obrva. Oni nisu složni jedino oko toga da li na akciju pozivaju i one obrve koje su toliko spojene da izgledaju kao jedna velika obrva.\nČini se da veruju kako to u nekim situacijama može biti i simpatično (posebno kod mlađih ljudi), pa neki od njih u toj situaciji nama samima ostavljaju da odlučimo da li ćemo takve obrve sređivati ili ne.\nDruga teška odluka, nakon što ste doneli prvu da ipak pristupite sređivanju svojih obrva jeste kako to uraditi: čupati pincetom, depilirati, šišati... Opcija je mnogo, ali je svakako najbolja da posetite svog berberina i tretiranje svojih obrva prepustite stručnjaku koji će vaš problem rešiti hku nekoliko poteza i za par minuta. Ako pak iz nekog razloga to želite da uradite sami, budite krajnje pažljivi jer ovde i najmanji pogrešan potez može skupo da vas košta pogotovu što je look a la Dilan iz Beverli Hilsa, sa delom obrijane obrve, malo passe. Ipak evo kako vam stručnjaci savetuju da rešite osnovne probleme sa svojim obrvama:\n1. Najjednostavniji način da pripitomite duge dlake koje rastu u okviru vaših obrva jeste da pod obrvu podvučete češalj pa ga lagano podignete do linije u kojoj se završavaju dlake vaših obrva i sve što viri iznad toga uklonite trimerom.\n2. Višak dlaka koji je izvan luka vaših obrva najbolje je da iščupate pincetom za uklanjanje dlaka iz nosa. Ovde obavezno vodite računa da ne preterate i da u zanosu ne iščupate i dlake koje nisu višak jer ćete onda izgledati kao sponzoruša iz prigradskog lokalnog bara. Posebno vodite računa ukoliko čupate dlake u donjem delu obrve da njena donja linija ostane ravna ili blago zaobljena. Držite se čupanja samo onih dlaka koje su van glavnog oblika obrve.\n3. Ukoliko sređujete središnji deo koji spaja vaše dve obrve, kao prvo bi trebalo da znate da ukoliko ne želite ne morate ukloniti sve dlake iz tog dela. Možete odstraniti samo debele dlake ostavljajući one finije u odgovarajućoj formi. Ukoliko pak želite da uklonite ceo spoj obrva jako je važno da odredite odakle obrve treba da počnu, a to postižete tako što vizuelno povlačite ravnu liniju na gore od sredine otvora vaše nozdrve ka obrvi, pod uglom od 90 stepeni. Kada to uradite i na levoj i na desnoj strani uklanjate sve dlake sa nosa koje su vizuelno između ove dve linije ponovo vodeći računa da ne preterate jer to takođe može učiniti da vaše obrve izgledaju feminizirano.\nNa kraju, trebalo bi da znate i to da šta god radili sa svojim obrvama najpoznatiji svetski\ndermatolozi vam savetuju da nipošto ne koristite vosak ili kremu za depilaciju, pogotovu ne samostalno, jer su muške dlake na licu mnogo deblje od ženskih i upotrebom ovih sredstava mogao bi nastati haos na vašem licu. Nasuprot tome ono što vam uvek preporučuju jeste upotreba neke vrste gela za obrve koji će učiniti da one izgledaju bodljikavo i muževno, ali nikako i da se sijaju.


OPĆINSKI NAČELNIK RAZGOVARAO SA DIREKTOROM AGROKOMERCA I PREDSJEDNIKOM SINDIKATA - Općina Velika Kladuša\nOpćinski načelnik Admil Mulalić zajedno sa savjetnicima održao je danas sastanak sa Ekremom Šarićem, generalnim direktorom Agrokomerca i Adilom Šušnjarom, predsjednikom Sindikata Agrokomerca. Na sastanku se napravio osvrt na dosadašnje aktivnosti koje su poduzete u cilju spašavanja imovine Agrokomerca. Također, se govorilo i o narednim potezima za spas Agrokomerca, koji će uslijediti nakon formiranja nove Vlade USK-a i Vlade FBiH. Ekrem Šarić, generalni direktor, izjavio je ovom prilikom da je uputio pismo mandataru nove Vlade USK-a, kojim traži da se prvo u USK-u utvrdi jedan realan cilj, kada je u pitanju Agrokomerc i da se onda zajednički ide ka rješavanju tog cilja.\nMoramo biti brzi i djelovati, jer prodaja imovine Agrokomerca je neadekvatna mjera i samom prodajom preduzeće može doći u situaciju da se remeti osnovna djelatnost, tako da ni ostali dijelovi Agrokomerca nebi mogli funkcionisati, izjavio je generalni direktor ovog preduzeća.\nOvom prilikom zaključeno je da je postignut veliki uspjeh u borbi za spas Agrokomerca, velik iz razloga jer se oslobodilo 600 000,00 KM, koje su potraživali „Lijanovići“ iz Širokog Brijega, a što je rezultat podnošenja Prijedloga za prenos potraživanja radi naplate od strane Federalnog pravobranioca. Osim toga, postignut je visok stepen razumijevanja i visok stepen jedinstva i opredjeljenja da se zajedničkim snagama riješi problem Agrokomerca, riječi su općinskog načelnika.


RTS :: Obedska bara, raj za ljubitelje šumskog velnesa\nPutujemo Obedska bara, raj za ljubitelje šumskog velnesa\nčetvrtak, 17. sep 2020, 21:31 -> 22:25\nObedska bara poznat je specijalni rezervat prirode, ali se malo zna da turistima nudi rekreativne sadržaje – od vožnje katamaranom, do 60 kilometara pešačkih i biciklističkih staza. U okviru tradicionalne volonterske akcije, Mladi istraživači Srbije organizovali su čišćenje i uklanjanje žbunaste vegetacije sa dela područja Obedske bare kao deo projekta „Bioneta“ i nemačkog razvojnog programa GIZ.\nŽelimo da zaštitimo prirodu i skrenemo pažnju javnosti na značaj očuvanja biodiverziteta i javnog zdravlja, poručuju Mladi istraživači Srbije koji su do sada u svojim kancelarijama bili posrednici za organizaciju volontera.\nSada su u akciji čišćenja Obeske bare, ličnim primerom pokazali koliko im je to važno.\n„Nije nam teško, čak nam prija, uvek je lepo provesti dan van kancelarije, na terenu, ima nas dovoljno, svi smo orni za rad“, kaže Lena Tatalović, iz Mladih istraživača Srbije.\nOno što smo nekada nazivali klimatskim i biodiverzitetskim promenama, sada nazivamo krizom i krajnje je vreme da društvo preduzme akcije i menja politike, kažu ljubitelji prirode.\n„Prepoznati i adekvatno tretirati ovu istina, vrlo kompleksnu vezu između našeg zdravlja, životinja, biljaka i okoline u kojoj živimo“, objašnjava Tanja Petrović, izvršna direktorka Mladih istraživača Srbije.\nPrema rečima Slobodana Puzovića iz Pokrajinskog zavoda za zaštitu prirode Vojvodine, na Obedskoj bari, gde je zaštićeno najveće poplavno područje u Srbiji, površine 10.000 hektara, obezbeđen je znatno kvalitetniji vazduh regionu, kao i voda koja iz Save ulazi u\nplavnu zonu, koja se pročisti se i opet, kada izađe, krene ka Beogradu.\nŠumski velnes uz stoletne hrastove\nOsim specifične ornitofaune, visoke divljači, brojnih insekata i biljaka, Obedska bara ima i Debelu goru – stoletnu šumu hrasta lužnjaka na 315 hektara. Ona je pod prvim stepenom zaštite, ali je zato okolina dostupna turistima.\n„Svake poslednje nedelje u mesecu imamo organizovane ture za šumski velnes, mi ga zovemo šumska medicina, šumski spa sa licenciranim vodičem. To je segment koji je u doba korone dobio najviše na značaju“, ističe Ivana Vasić iz JP „Vojvodinašume“.\n„Ovo je deo koji je u trećem stepenu zaštite i na tom području gradimo jedan turistički objekat, šumske kolibe koje predstavljaju autentičnu, autohtonu arhitekturu“, objašnjava Ivana Lozjanin iz JP „Vojvodinašume“.\nPoslednjih godina, timski, uz pomoć donatora u Obedsku baru uložena su dva miliona evra, da se zaštite prirodno bogatstvo i identitet, vrate izumrle vrste i privuku trusti, jer kao što nije dovoljno istražena, nije ni posećena.\nKoje destinacije u Srbiji preporučuje „Forbs“\nSrbija na „Forbsovoj" listi destinacija koje treba posetiti čim se svet oporavi od pandemije\nSijarinska banja će uskoro imati ponudu kao najbolja evropska lečilišta\nRudno na Goliji, mesto gde se zvezde najjasnije vide\nRaste interesovanje za smeštaj na Goliji i odmorom na 1.500 metara nadmorske visine


“Evropska noć istraživača 2019” u petak u devet gradova BiH | Krupljani.BA\n“Evropska noć istraživača 2019” u petak u devet gradova BiH\nObjavljeno: 24. Septembra 2019.\nBANJALUKA – “Let's STEAM! Stvarajmo nove prilike” slogan je ovogodišnje “Evropske noći istraživača 2019”, koja će istovremeno biti organizovana u petak s početkom u 17 časova u devet gradova u BiH.\nOsim u Banjaluci i Sarajevu, osma najzabavnija manifestacija koja promoviše nauku i istraživački rad biće održana u Mostaru, Bijeljini, Goraždu, Tuzli, Konjicu, Brčkom i Trebinju, a okupiće oko 250 učesnika.\nBojan Luburić, predsjednik Uprave MF banke, koja je ovogodišnji generalni sponzor ove manifestacije, rekao je da je MF banka prepoznala da “Evropska noć istraživača” šalje pozitivnu poruku ljudima koji žele da se bave naukom.\n“‘Noć istraživača’ već ima tradiciju i okuplja prije svega mlade ljude koji predstavljaju budućnost, ali i ljude koji imaju želju da saznaju nešto novo. Izuzetno je važna za popularizaciju nauke pred širom javnošću, a posebno pred djecom i mladima”, rekao je Luburić.\nVladimir Risojević, profesor na Elektrotehničkom fakultetu Univerziteta u Banjaluci, rekao je da se svijet nalazi u veoma interesantnom vremenu punom brzih promjena.\n“Mi na Elektrotehničkom fakultetu podržavamo ‘Noć istraživača’, a ove godine ćemo na manifestaciji da pričamo o robotici, vještačkoj inteligenciji, internetu stvari, umrežavanju senzora i pametnih uređaja”, kazao je Risojević.\nMarija Šobot-Babić, koordinatorka manifestacije u Banjaluci, rekla je da će imati oko 150 aktivnosti, oko 250 učesnika i 130 takmičenja srednjih škola.\n“U Banjaluci će manifestacija biti održana na nekoliko lokacija, a to su Dom omladine, Muzej RS, Muzej savremene umjetnosti, Narodna i univerzitetska biblioteka, Dječije pozorište, ‘Robokids’, kao i u prostorijama Tehničke škole”, objasnila je Šobot-Babićeva.


Tjanđin Teda - Blic Sport\nGudelj o odlasku u Kinu: Dugo sam razmišljao, ali mislim da sam napravio pravi potez\nPosle Filipa Mladenovića koji je nedavno promenio klub i iz nemačkog Kelna prešao u belgijski Standard iz Liježa, još jedan srpski reprezentativac ove zime menja sredinu. Nemanja Gudelj napušta Holandiju, odlazi iz Ajaksa i prelazi u Tjanđin Tedu iz Kine sa kojim je dogovorio trogodišnju saradnju.\nDEFINITIVNO IDE U KINU Gudelju za tri godine 17 miliona evra!\nViše nema dileme - Nemanja Gudelj će karijeru nastaviti u Kini! Ajaks je prihvatio ponudu Tjanđin Tede od pet miliona evra na ime transfera, pa će reprezentativac Srbije potpisati trogodišnji ugovor sa ovim klubom, na osnovu kog bi trebalo da zaradi 17 miliona evra, prenosi holandski "Telegraf".


RTCG - Radio Televizija Crne Gore - Nacionalni javni servis :: Politika :: Protesti da, ali ne protiv NATO\nRAKČEVIĆ PORUČIO 16. 03. 2017. 08:21 >> 07:55 22\nPredsjednik URA-e Žarko Rakčević poručio je da taj pokret neće učestvovati u nikakvim opozicioniom protestima, koje je najavio Demokratski front, a koji bi imali za cilj anti NATO djelovanje i destabilizaciju Crne Gore. Ipak, Rakčević gostujući u emisiji "Iz pravog ugla" na RTCG nije isključio zajedničke proteste sa DF-om.\n"Može se desiti da idemo na proteste sa DF-om, ali sa vrlo preciznom platformom. Nećemo sigurno ići grlom u jagode. Moramo imati precizan koncept šta se hoće. Sve što je u smislu demokratizacije Crne Gore i sa DF-om da. Protesti sa DF-om nijesu isključeni, ali ne oni koji bi bili protiv NATO-a i u cilju destabilizacije Crne Gore", poručio je Rakčević.\nCrna Gora, kako kaže, treba da bude u NATO-u i siguran je da će to biti završeno do kraja maja.\n"Naše mišljenje je da je, s obzirom da je Crna Gora toliko podijeljena, trebalo organizovati referendum o članstvu u alijansi. Siguran sam da je na referendumu trebalo o tome odlučiti i da bi partije koje su za NATO odnijele pobjedu. Mi ćemo naći način da, u momentu kad se u parlamentu o tome bude odlučivalo, da li u holu skupštine ili na stepenicama, iskažemo stav naša dva poslanika da smo za NATO.", kazao je Rakčević.\nVladajuća većina, uz SDP koji je najavio da će oko tog pitanja biti u parlamentu, ima neophodnu i ubjedljivu većinu da podrži ulazak Crne Gore u NATO, ocijenio je lider URA-e.\nTaj pokret, kako kaže, ne dijeli mnoge vrijednosti Demokratskog fronta.\n"Iz DF-a su se čule neke stvari koje su nama neprihvatljive. U smislu da se prispituje državnost Crne Gore, saveza srpskih država, susreta sa Dodikom. Naši spoljnopolitički prioriteti su različiti. Mi smo za NATO, oni nijesu, mi smo za dobre odnose sa Rusijom, ali naša najvažnija spoljno politička adresa nije Moskva.", ocijenio je Rakčević.\nSa DF-om su ipak saglasni u ocjeni da izbori 16. oktobra nijesu bili slobodni. Zato treba, kaže Rakčević, formirati privremenu Vladu, na godinu - dvije koja bi demontirala ovaj nedemokratski sistem, a ne rušila Crnu Goru.\n"Cilj je da zajednički dođemo do slobodnih i fer izbora, pa šta ko ponese na tim izborima. URA govori ne jednako miješanju sa strane, negiranju Crne Gore, ali isto tako ne mafijaškom čerečenju Crne Gore", rekao je Rakčević.\nNa lokalnom nivou u Budvi i Kotoru funkcioniše koalicija sa Demokratskim frontom, sa mnogim problemima, ali funkcioniše, kazao je Rakčević i dodao da se, kao predsjednik stranke, ne kaje što je URA odlučila da bojkotuje nedavne izbore u Nikšiću.\n"Trebalo bi se u opozicionoj politici oko bojkota izbora držati principijelnosti i imati jedinstven stav, a ne lelujanja kao do sada", rekao je Rakčević.\nURA će početkom aprila donijeti odluku o izlasku na izbore u H.Novom. Rakčević je ponovio kako će se, nakon dvije godine, povući sa čela te stranke, ali će i dalje ostati u stranci.\n"Dritan Abazović, koji bi trebalo da me naslijedi, je bogastvo naše partije", rekao je Rakčević. Raduje ga, posebno kao bivšeg predsjednika, novi kurs Socijaldemokratske partije.\nRakčević je oštro kritikovao ekonomsku politiku Vlade i DPS-a koja je, kako je ocijenio, uništila crnogorsku privredu.\nRješenje izmjene izbornog zakonodavstva\n08. 03. 2017. 7


Imajući u vidu da je grejna sezona u punom jeku, dani teškog disanja očigledno su aktuelni, a svi oni koji su planirali da ovo nedeljno veče provedu u prirodi ili šetnji gradom, bolje je da odustanu, jer se zbog aerozagađenja ne preporučuje da izlazak iz domova.\nBeograd je danas, kao i prethodnih dana, obojen ljubičastom bojom, što je peti i poslednji stepen zagađenosti vazduha, govore podaci Agencije za zaštitu životne sredine (SEPA).\nCrveni alarma zagađenja u Beogradu\nNajlošiji vazduh trenutno udišu Pančevci, budući da se na mernoj stanici "Starčevo" beleži u proseku 115 PM 10 čestica. Za nijansu je bolje na opštini Novi Beograd, sa indeksom zagađenja 110, a ove parametre u stopu prati i opština Stari Grad sa 95 PM 10 čestica, dok je na Mostaru 81.\nBalkan dominira na listi najvećeg aerozagađenja\nBeograd je tokom prepodneva varirao na listi deset najzagađenijih gradova na svetu koja se ažurira na sajtu "Airvisual". Trenutno se nalazi na 15. mestu po zagađenosti. Jutros bio na neslavnom 8. mestu i iza sebe ostavio je gradove u Indiji, Pakistanu, Kini...\nDa situacija nije ništa bolja ni u regionu, svedoče podaci sa pomenutog sajta, te je susedna Sofija ponela bronzanu medalju na listi najzagađenijih gradova, dok je Sarajevo na šestom mestu.\nCrvenim alarmom srpsku prestonici označio je i sajt WAQI (World Air Quality Index),koji vazduh u Beogradu opisuje kao nezdrav. Poredeći brojke istaknute na ovom portalu, ubedljivi rekorder u glavnom gradu danas je bila opština Novi Beograd.\nDa se danas u prestonici teško disalo potvrdili su i podaci sa zvaničnog gradskog sajta "Beoeko", koji je u 13.00 sati ocenio vazduh u Beogradu kao "zagađen", a takva situacija beležila se i tokom prepodneva. Već oko 15 sati, vazduh je postao "prihvatljiv".


Našoj redakciji se obratio sugrađanin N.M. koga je sinoć, kao i ostale stanare u Železničkoj ulici kod broja 20, zabrinula pojava pare iz zemlje koja se javila kao posledica pucanja cevi na delu toplovoda u toj ulici.\n- Sinoć sam primetio paru kako izbija iz zemlje pored stepeništa u zgradi u Železničkoj ulici broj 20 gde živim poslednje tri godine. Od jutros je situacija još gora, navodi u pismi zabrinuti N.M. - koji nam kaže da se sa ovim problemom susreću svake grejne sezone i pita kada će biti saniran u potpunosti kvar na toplovodu u Železničkoj ulici.\nPara koja je zabrinula stanare Železničke ulice\nOvim povodom obratili smo se JKP "Gornji Milanovac" gde saznajemo da je JKP „Gornji Milanovac“ grejnu sezonu 2016/2017 počelo 9. oktobra, šest dana pre termina predviđenog za njen početak, i do sinoć, kako saznajemo u ovom preduzeću, sve je funkcionisalo besprekorno.\n- Za sinoćni kvar na delu toplovoda u Železničkoj ulici kod broja 20 signalizirano nam je odmah. Međutim, kvar nije bilo moguće sanirati tokom noći, ali su ekipe preduzeća za izvođenje termotehničkih instalacija Čilmil doo Gornji Milanovac od jutros na terenu i kvar će biti otklonjen do kraja dana - izjavio je direktor JKP „Gornji Milanovac“ Rajko Nešković.\nMesto kvara u Železničkoj ulici\nRadovi na toplovodu u Železničkoj ulici\nSistem za grejanje u Železničkoj ulici, kako navode u ovom preduzeću, rađen je pre 37 godina i sve je dotrajalo, pa je i razumljiva pojava ovakvih problema.\n- Sistem je, generalno, dotrajao, a ovaj kvar se javio na delu toplovoda koji nije renovinaran. Problem ovog sistema je što u trenutku izgradnje nisu ugrađeni ventili za parcijalno zatvaranje sistema što bi omogućilo da se u trenutku saniranja kvara zatvori samo deo toplovoda - objasnio je Nešković i napomenuo da nažalost, iako je kvar na samom početku sistema, grejanje do kraja dana neće imati svi potrošači koji se snabdevaju iz sistema kotlarnice u Železničkoj.\nKotlarnica u Železničkoj ulici\n- Ne znamo koliko ima kritičnih tačaka na sistemu i nemoguće je predvideti gde će se toplovod pokvariti. Sreća je što se ovde videlo isparavanje, ali je problem kada je toplije vreme, pa voda, kao prošle godine, izlazi nekoliko dana i odlazi u reku, a isparavanja nema - zaključio je Nešković.\nPodsećamo, u avgustu 2016. godine, JKP „Gornji Milanovac“ je izvršilo sanaciju dela toplovoda od stočne pijace do zgrada kod Jugopetrola.\n- Sanacija je obavljena tamo gde su problemi bili najintenzivniji i zbog kojih su se građani najviše žalili. Za ovu investiciju, iz budžeta opštine je prošle godine izdvojeno 10.700.000 dinara, dok je JKP iz sopstvenih sredstava izdvojilo još oko 15.000.000 dinara - istakao je direktor ovog preduzeća Rajko Nešković, i dodao:\n- Sanacija je podrazumevala renoviranje dve trećine toplovoda, odnosno 500 metara glavnog voda i oko 250 metara priključaka, i rađena je prvi put u poslednjih 40 godina.\nSanaciju dela toplovoda od stočne pijace do zgrada kod Jugopetrola koja je urađena u avgustu 2016.godine\nSanacija je, po rečima Neškovića, neophodna i na ostalom delu toplovoda i nada se da će biti urađena u toku 2017. godine.\n- Dok ne budemo u mogućnosti da izvršimo komplentnu sanaciju toplovoda u Železničkoj, trudićemo se održavamo rezervne pumpe, gorionike, a i mazut za skoro celu grejnu sezonu, oko 1000 tona, plaćen je avansno. Po tome smo jedno od retkih preduzeća u Srbiji - zaključio je Nešković.


Surogat (2020) - Cinemax Srbija\nSurogat THE SURROGATE (2020)\nRežiser: Jeremy Hersh\t 2020 | 89 minuta\nGlume: Jasmine Batchelor,\tChris Perfetti,\tSullivan Jones,\tBrooke Bloom,\tTonya Pinkins\nDžes, 29-godišnja veb-dizajnerka, oduševljena je što će biti surogat majka i davalac jajne ćelije za svog najboljeg druga Džoša i njegovog muža Arona. U dvanaestoj nedelji trudnoće, rezultati prenatalnog testa ih dovode u moralnu dilemu.\nDžes Haris (Džasmin Bečlor), 29-godišnja veb-dizajnerka neprofitne organizacije u Bruklinu, oduševljena je što će biti surogat majka i davalac jajne ćelije za svog najboljeg prijatelja Džoša (Kris Perfeti) i njegovog muža Arona (Salivana Džouns). U dvanaestoj nedelji trudnoće, rezultati prenatalnog testa ih dovode u moralnu dilemu. I dok zajedno pokušavaju da pronađu rešenje, odnos između tri prijatelja je doveden u pitanje.


Press Online :: Politika :: Vučić: Dok su protesti u Beogradu mirni, nema potrebe za policijom\nVučić: Dok su protesti u Beogradu mirni, nema potrebe za policijom\nPredsednik Srbije Aleksandar Vučić rekao je sinoć u Dnevniku RTS da su protesti koji se održavaju nekoliko subota unazad u Beogradu mirni, te da policija neće intervenisati dok god oni takvi ostanu.\n"Policiju niste ni videli tamo, za razliku od drugih zemalja gde su krvave glave i vodeni topovi. Mi pustimo da rade šta hoće, onda dođu lokalni izbori oni dobiju devet odsto i svoja dva, tri odbornika mi dobijemo 27 i svi zadovoljni", rekao je Vučić.\n"Šta treba da obuku, dres? Kao kada vi sada ne biste rekli da sam ja Aleksandar Vučić gost u emisiji, jer nemam napisano to na majici", rekao je on.\n"Njih nikada neću da slušam i to mogu da ponovim još 5.000 puta. Neću da ih slušam, kao ni pre godinu dana kada su kao šetali protiv diktature", naveo je Vučić.\nPonavlja da dok nema nasilja učesnici protesta policiju neće ni videti.\n"To pokazuje koliko je Srbija demokratska zemlja i mnogo više od zapadnih zemalja", kazao je predsednik.\nDržava će pomoći srpskom narodu na KiM\nVučić je sinoć rekao da će država pomoći svom narodu na Kosovu i Metohiji, pogođenom trgovinskim merama Prištine.\n"Nećemo dozvoliti ni jednog trenutka da ostanu bez podrške države u svakom smislu", rekao je predsednik Srbije.\n"Nadamo se da će to što pre da se dogodi", naglasio je on.\n"To je ono što možemo i moramo da uradimo. Kada su takse bile uvedene rekao sam da će tri dana da se digne medijska buka, a da će samo nas desetina morati da se svakog dana bavi time. Upravo to pokazuje kolika je težina položaja u kojem se nalazimo", rekao je on.\n"Pobedićemo. Opstaće naš narod na KiM, narod neće biti gladan, isplaćivaćemo plate, i uspevati da ih snabdevamo robom, materijalom za bolnice, opremom. Da li će keks isti doći u isto vreme, ostaje da se vidi, ali neće biti gladni", rekao je on.\nIstakao je da nereko padamo u zamku lažnih svađa lidera Albanaca na Kosmetu, pozivajući se na vest da se savetnik Hašima Tačija Bekim Čolaku založio za ukidanje taksi.\nTim se, kaže Vučić, samo otvara prostor Tačiju u svetu.\nMeđutim, navodi predsednik, tih taksi ne bi ni bilo da Tačijeva partija za to nije glasala. I Kadri Veselji je u Tačijevoj partiji, kaže Vučić i podseća da je upravo Veselji tražio da se takse povećaju na sto odsto.\n"Igraju se dobrog i lošeg policajca", rekao je predsednik i to je njihova stvar, kao i to što u Briselu vole Tačija a u Londonu Haradinaja, da u Vašingtonu vole Tačija, a u nekim islamskim zemljama Haradinaja...\n"Oni rade zajedno da Srbima bude sve lošije i teže", rekao je predsednik Vučić.\nNe znam otkud priča o Vašingtonu, dogovor Beograda i Prištine ni na vidiku\nNe znam kako je to neko smislio da sporazum Beograda i Prištine bude potpisan u Vašingtonu, ni ko mu je to rekao, ni kada, jer nikakav dogovor nije ni na vidiku, rekao je večeras predsednik Srbije.\nNema ni šta da bude da bude potpisano, da budem iskren, ističe Vučić, podsetivši da već odavno govori da nema ničega na osnovu čega bi trebalo da se temelji optimizam o dogovoru.\n"Bio bih radostan kada bih to mogao da ponudim građanima Srbije. Nema šta narodu da ponudim, a nema šta ni da razgovaram sa ljudima koji svaki dan donose nove mere protiv Srbije i Srbija ima je jedini neprijatelj i meta. Kad bude nečega, izaći ću, biću radostan da kažem da se pojavio tračak nade. Za sada od takvih stvari nema ništa", rekao je Vučić.\nOn takodje kaže da Priština mora da kaže da je spremna na razgovor sa Srbijom, iako tvrde da je Srbija genocidna država, zato što to zemlje Kvinte i neki drugi od njih to očekuju.\n"A kad vam kažu da ste genocidna država, vi se pitate kako odmah da im ne kažete - ali vi niste država, jer onda čekate odgovor koji će da dodje preko okeana, iz Brisela i iz nekih drugih svetskih glavnih gradova", ističe Vučić.\nZa nas je važno, dodaje on, da čvrsto držimo našu poziciju, da tražimo kompromis, da dobro razumemo šta je realnost na KiM , da se ne busamo, ali da imamo stabilna, jasna i nedvosmislen stav da ćemo štititi svoj narod, da ne mogu da ih proteraju.\n"Mislim da je to najveća garancija srpskom narodu da će opstati", poručio je Vučić.\nTači da kaže imena ubica Ivanovića ili nek prestane da laže\nPredsednik Srbije zatražio je večeras od Hašima Tačija da kaže imena ubica Olivera Ivanovića, ako već tvrdi da su u Beorgradu, ili da prestane da laže.\n"Ako su u Beogradu, a vi provodite istragu, moraš da kažeš njihova imena, a mi ćemo ih uhapsiti", rekao je predsednik Vučić poovodom Tačijeve izjave da su Ivanovićeve ubice u Beogradu.\n"Ti koji glumiš državu, moraš da kažeš imena ubica. Dajte nam dokaze, male dokaze, samo recite imena i prezimena i mi ćemo ih uhapsiti. Samo nam recite imena i prezimena, a nemojte da mi čitate novine i pitate Radu sa Savskog venca, koju lažno predstavljate kao Radu Trajković sa Kosova i Metohije. Ima ko zna koliko stanova na Savskom vencu, tu živi, a nikakve veze sa Kosovom nema, a kad je potrebno da izvučete nju i neke druge da govore nešto protiv Srbije, onda to radite", rekao je Vučić.\nOn je istakao da je malo reći "sram ih bilo" za one koji, ne samo u Prištini, već i one u Beogradu koji "glume" da su nečiji predstavnici na Kosovu i Metohiji, za sve njih koji, kaže, hoće da kažu da je država Srbija umešana u ubistvo Ivanovića.\n"Za one koji hoće da kažu da je na bilo koji način država Srbija u to umešana, sram ih bilo, malo je to reći, to je toliko odvratno, to je toliko jezivo, valjda polaze od sebe", rekao je predsednik.\nMožda bi, kaže, oni to uradili sa svojim političkim protivnicima.\n"Mi to nikada ne bismo uradili i za razliku od njih, za gluposti koje su pričali u javnosti kao predserdnik vlade išao sam svojevremeno na poligraf. Za sve što neko misli potpuno sam spreman da odgovaram u svakom trenutku".\nZa razliku od nijih, kaže, on ne krije ubistvo Ranka Panića.\n"Ne samo da nisam ubica, nisam ni lopov. Pošteno vodim našu zemlju i borim se za našu zemlju svakoga dana. I neću stati da se borim i takve ovde i u Prištini umeću da pobedim. I ovde i u Prištini, sve lažove zajedno. Sve te koji misle da lažnim optužbama mogu da nanesu štetu nekome", kaže Vučić.\nSrbija i Republika Srpska moraju da se drže zajedno ako hoće da opstanu, istakao je večeras predsednik Vučić i naglasio da građani Srpske ne treba da slušaju one koji žele da posvađaju dva oka u glavi.\nVučić je, u dnevniku RTS, rekao da je reč o notornoj laži da su policajci iz Srbije poslati u Banjaluku na protest roditelja Davida Dragičevića.\n"Došao sam da se obratim narodu i građanima RS sa televizije Srbije, jer znam da gledaju i znam sa koliko ljubavi gledaju u Srbiju. Došao sam da kažem da je Srbija do 2014. uložila nikada više novca i podrške u RS. Nije to davano vlastima ili opoziciji, davano je narodu, od vrtića, odbaništa, škola, osnovnih, srednjih, do učestvovanja u aukcijama, kada je novac bio potreban RS. Ukupno smo 21.550.000 evra plus još 20 miliona evra. Dakle, to nije mali novac, a i najznačajniji investitori u RS su iz Srbije", podsetio je on.\nNijedan policajac iz Srbije nije učestvovao ni u Banjaluci, ni u drugim događajima u Srpskoj i BiH, kaže Vučić i dodaje:\n"Ne mešamo se u unutrašnje stvari druge države, za razliku od ranijih predsednika ili premijera koji su podržavali neke kandidate. Ja to nisam radio, rekao je on.\n"Da smo ranije postigli dogovor, ne bi izgubili toliko naših ljudi i teritorija. Da li je trebalo kada se nisam slagao sa Dodikom oko referenduma da podignem granicu na Drini, da mu ne dam da dođe u Beograd. Imamo dogovor da Srbija poštuje RS, a RS Srbiju, da se svađamo nećemo i ne smemo", poručio je on.\n"To pokazuje kakvu brigu vodi Srbija. Srbija i Srpska ako hoće da opstanu moraju poštujući integritet BiH da se drže zajedno. Mi smo Kosovo i Metohiju izgubili 2008. jer smo imali dvojicu na vlasti koji su se tukli u Beogradu ko će više da se dopadne strancima. Imali smo nesposobnu vlast 2006. kada smo izgubili Crnu Goru. Na sve to, zar nas to nije naučilo da moramo da budemo jedinstveni i ujedinjeni", kazao je on.\nPoručio je da u Srpskoj ne treba dovoditi u pitanje Srbiju, kao što u Srbiji nećemo dovoditi u pitanje Srpsku.\nSledeće godine veće plate i penzije\nPredsednik Srbije poželeo je svim građanima srećnu Novu 2019. godinu i poručio da će sledeće godine plate i penzije biti još više.\n"Ponašali smo se disciplinovano, odgovorno, a radićemo još više i bolje i ljudi će živeti još bolje. A, imamo još toga da propravimo i promenimo kod sebe", rekao je Vučić.\nPutinova poseta od izuzetnog značaja\nPredsednik Vučić izjavio je da je poseta predsednika Rusije Vladimira Putina, 17. januara, od izuzetnog značaja za našu zemlju, jer je važno da unapređujemo saradnju sa Rusijom u svim oblastima, ekonomiji i politici, zbog naše budućnosti.\n"Za nas je svakako većeg značaja, a pretpostavljam da je od značaja i za Rusiju. Predsednika Putina ćemo dobro da dočekamo, verujem da će i veliki broj građana doći da ga pozdravi", rekao je Vučić.\n"To nije bitno samo u smislu, kako to neki govore, zato što je divan Puškin i Čehov, Rubljov\n. Ne, za nas je to važno zbog budućnosti, zbog dobrih odnosa u budućnosti i u privredi, povećanju ruskih investicima i svim drugim oblstima, rekao je Vučić.


Ustavni sud odlučio – rezervisti nemaju pravo na dnevnice - JuGmedia\nLESKOVAC – Ustavni sud Srbije doneo je odluku u kojoj se konstatuje da je tokom suđenja vojni rezervisti nisu imali pravično suđenje, ali da u isto vreme nemaju pravo na neimovinsku odštetu, odnosno, na isplatu ratnih dvenica, koje su bile predmet spora.\nOvakvo rešnje stiglo je Odboru za ljudska prva u Leskovcu koji je zastupao oko 200 od oko 11 hilajda rezervista iz leskovačkog kraja koji su učestvovali u ratu na Kosovu i Metohiji 1999. godine i koji nisu u celosti dobili ratne dnevncie.\nUstavni sud je nadležnom drugostepenom sudu naložio ponavljanje postupka po žalbi i naveo da se novom odlukom moze očekivati da utvrđena povreda prava bude u potpunosti otklonjena.\nSlične tužbe podneli su i ostali leskovački rezervisti.\nDeca se prvo prekrste, pa pređu preko urušenog mosta\nKoncert „Eve Braun“ u Fidbeku\nU svetu rima: Aleksa Mišić, Svetislav Stojanović i Darko Ametović\nNa književnoj sceni Bojnika u poslednje vreme javlja se sve veći broj mladih, izuzetno talentovanih autora koji pišu poeziju. Ovom prilikom predstavićemo…\nVlada Mijajlov :\n21.04.2012. u 13:54\nGlasajte za Preokret ako hocete pravedniju Srbiju Braco rezervisti.


Balkanska turneja zavrtanja ruku - Sputnjik Srbija\n01:46 14 April 2021\n20:00 03.03.2017 Preuzmite kraći link\nNakon što je makedonski predsednik Đorđe Ivanov saopštio da ne može da prihvati njen zahtev da dâ mandat Zoranu Zaevu, Mogerinijeva je u Skupštini Srbije prošla kroz „toplog zeca“ u organizaciji radikala i Dveri.\nI iz same Unije stigli su glasovi koji su posetu Mogerinijeve Zapadnom Balkanu ocenili kao misiju težu i od one koja je dovela do nuklearnog dogovora Irana i SAD.\nDragan Đukanović, potpredsednik Centra za spoljnu politiku, kaže za Sputnjik da EU mora pružiti neku vrstu nove poruke Zapadnom Balkanu, koji je suočen sa unutrašnjim problemima od Bosne, preko Makedonije, do unutrašnjih zbivanja u Crnoj Gori.\nOn dodaje da je očigledno da postoji neka vrsta unutrašnje nestabilnosti na Zapadnom Balkanu, ali i da je neophodan novi podsticaj EU da reši situaciju. Pritom treba imati u vidu da EU gubi onaj uticaj u regionu koji je imala pre „bregzita“ ili pobede Trampa na američkim izborima.\n„Mislim da su dometi ove posete u nekoj meri ograničeni, odnosno da su vrsta mere za sprečavanja možda nekih lošijih scenarija koji bi mogli da se dese. Mislim da je bitno, što se tiče samog napretka ka članstvu u EU, da Brisel dâ neku vrstu nove nade Zapadnom Balkanu i ovih šest subjekata, da će se taj proces uspešno nastaviti, i naravno, sa nekom perspektivom budućeg članstva koja se u ovom trenutku, još uvek, ne nazire“, kaže Đukanović.\nSukob sa Ivanovim\nKad je reč o „rampi“ koju je Ivanov udario Mogerinijevoj, Đukanović smatra da je situacija u Makedoniji izašla iz sistema ustavnog prava.\n„Sama ideja predsednika Ivanova da ne da mandat onome ko je obezbedio većinu u Sobranju sama po sebi je upitna i u sukobu sa ustavom Republike Makedonije. Mislim da je u tom smislu bila sugestija Mogerinijeve, da se zapravo poštuju demokratske procedure i da se onome ko osigura većinu, ma iz koje partije bio, da mandat“, kaže Đukanović.\nPrema njegovim rečima, to nije mešanje u unutrašnje stvari Makedonije, ako se Mogerinijeva pozvala na formalne procedure koje su predviđene Ustavom.\n„Zapravo, to je samo poziv na poštovanje načela vladavine prava i Makedonija, koja je kandidat, doduše sa još uvek nezapočetim pregovorima, dužna je da se pridržava vlastitog nacionalnog zakonodavstva, pa i Ustava kao najvišeg akta“, ocenio je Đukanović.\nVučić: U narednim nedeljama sastajem se s Putinom\nPrema njegovoj oceni, poseta Mogerinijeve vrlo malo će spustiti tenzije u regionu, jer očigledno je da postoje brojni problemi koji provociraju nestabilan scenario u bilateralnim odnosima.\nPre svega, smatra Đukanović, reč je o obnavljanju tužbe „jednog dela rukovodstva BiH“ protiv Srbije za agresiju i genocid, kao i akutnoj krizi u Makedoniji. S druge strane, tu je i problem odnosa Beograda i Prištine u kontekstu daljih pregovora, jer „očigledno je da Priština opstruira formiranje Zajednice srpskih opština“.\n„Ali ono što je veoma bitno je da se u ovoj konstelaciji jako loših zapadnobalkanskih bilateralnih odnosa, ali i krize multilateralne saradnje, Beograd postavio u ovom trenutku kao neko ko je konstruktivan i čija je uloga prepoznata ne samo od strane EU. Čini mi se da je ta pozitivna uloga Srbije u regionu priznata i od SAD i od Ruske Federacije“, kaže Đukanović.\nProfesor Fakulteta političkih nauka u Beogradu dr Slobodan Samardžić kaže da je Balkan postao briga EU zato što im ga je Amerika prepustila kad je završila „grubi deo posla“ — bombardovanje i primenu sile.\nOdržavanje kondicije zavrtanjem ruku\nMogerinijeva govorila, u skupštini se orilo: „Srbija, Rusija“ (video, foto)\nEU pokušava na Zapadnom Balkanu da afirmiše svoju spoljnu politiku, ocenjuje Samardžić i dodaje da joj „inače nigde ne ide sem u Srbiji“.\n„Jedini relativni uspeh je Briselski proces, koji za Srbiju predstavlja poraz, ali je jedino čime Unija može da se pohvali. Ali ni to ne ide dobro, jer Albanci ne daju ZSO, a s druge strane Beograd nije spreman, bar za sada, da potpiše taj konačni dokument, obavezujući pravni dokument“, kaže Samardžić za Sputnjik.\nUz to, BiH je država koja ne funkcioniše, Makedonija se raspada, Crna Gora je ogrezla u korupciji i ekonomski je slaba država. U takvoj situaciji, od dolaska Mogerinijeve očekuju da uz lepe reči „podeli neku lekciju, dâ neki uslov i neku reč ucene ili, kako inače rade, da zavrću ruke“.\n„Mi o tome nećemo ništa znati zato što oni te svoje grube metode kriju, ali treba staviti do znanja evropskoj javnosti i briselskoj birokratiji da EU vodi računa o Zapadnom Balkanu, sa kojim joj ne ide baš najbolje. Tako da te povremene posete i povremene reči ohrabrenja imaju samo ritualni karakter, koji se ponavlja iz meseca u mesec, bilo da je u pitanju Mogerinijeva ili izvesni Mekalister ili Han i tako se menjaju da bi održavali kondiciju, a inače se ništa bitno ne događa. Naprotiv, stvari idu nagore“, ocenjuje Samardžić.\nIgranka na nebitnoj temi\nMogerinijeva: Vrata EU su otvorena za ceo region\nSamardžić dodaje da je reč o jednoj igri koju Unija igra već više od deset godina.\n„Njoj zapravo zapadni Balkan nije prvi na listi prioriteta. Oni se sad bave svojim, takozvanim istočnim granicama, sankcijama protiv Rusije, držanjem ukrajinske vlade pod kontrolom, pokušajem da se proširi uticaj prema istoku i to im je najvažnije, ne računajući unutrašnju krizu koja ima najveći prioritet — krizu evrozone, migracionu krizu, krizu institucija“, kaže Samardžić.\nOn smatra da je Zapadni Balkan već deset godina za EU rezervna i za njihovu politiku — nebitna tema.\n„Ali moraju da drže taj prostor pod kontrolom, a modus kako to čine su stalna obećanja i stalno držanje političkih elita u nekakvoj javnoj formi, a što se tiče rezultata, vidimo da su oni poražavajući. Ali ta se politika neće dugo menjati jer Unija prema ovom prostoru nema drugačiju politiku“, zaključio je Samardžić.\ntužba BiH protiv Srbije, kriza EU, Bregzit, tenzije, turneja, genocid, evrointegracije, EU, Slobodan Samardžić, Donald Tramp, Dragan Đukanović, Đorđe Ivanov, Federika Mogerini, Bosna i Hercegovina, Albanija, Makedonija, Kosovo i Metohija, Crna Gora, Srbija


Četiri miliona eura za lokalni razvoj i zapošljavanje - Radio Srebrenik\nČetiri miliona eura za lokalni razvoj i zapošljavanje\nPredstavnici lokalnih zajednica, službi za zapošljavanje, preduzeća, nevladinih organizacija te pružatelji obrazovnih usluga u narednim danima imat će priliku da se informiraju o projektu “Podrška lokalnim partnerstvima u zapošljavanju” putem kojeg će moći aplicirati za sredstva namijenjena za lokalni razvoj i zapošljavanje.\nCilj projekta je stvaranje novih radnih mjesta i podrška lokalnom razvoju kroz institucionalizaciju saradnje među ključnim lokalnim interesnim stranama.\nPrvi informativni dani projekta kojeg finansira Evropska unija (EU), a implementira Međunarodna organizacija rada (ILO), bit će upriličen u utorak, 19. jula, u Sarajevu, a nakon toga, informativni dani će biti održani i u Brčkom, Doboju, Mostaru, Banjoj Luci i Bihaću, najavili su organizatori.\nTokom informativnih dana svi potencijalni aplikanti moći će se informirati o mogućnostima za dobivanje grantova koji će biti dodijeljeni putem javnog poziva projekta, a koji je dio šire inicijative EU za lokalni razvoj i zapošljavanje u Bosni i Hercegovini.\nEU finansira ovaj projekat u iznosu od četiri miliona eura, a tri miliona eura bit će dodijeljeno u vidu grantova na koje mogu aplicirati sve općine i gradovi u BiH, pružatelji obrazovnih usluga, službe za zapošljavanje, preduzeća i nevladini akteri (udruženja građana koja uključuju lokalne i regionalne razvojne agencije, sindikate, privredne komore).\nOrganizatori su naglasili da svi akteri moraju raditi u partnerstvu, s tim da jedino preduzeća ne mogu biti glavni podnositelji prijava.\nPrethodni članakU Turskoj smijenjeno više od 8.000 policajaca\nNaredni članakMnogi marku zadržavaju zbog nostalgije


Odluka o ulasku bez viza u Republiku Srbiju za nosioce stranih putnih isprava, od 8. novembra 2014. godine, ne odnosi se na nosioce putnih dokumenata izdatih u skladu sa međunarodnim konvencijama (Travel Document, Fremling Pass, Fremden Pass).\nObaveštavamo takođe da je Vlada Republike Srbije usvojila Odluku o ukidanju viza za ulazak u Republiku Srbiju za državljane Katara, Kuvajta, Omana i Bahreina. Ova Odluka odnosi se na sve državljane navedenih država, nosioce svih vrsta putnih isprava, osim putnih listova i putnih isprava izdatih u skladu sa međunarodnim konvencijama, koji na osnovu iste mogu boraviti u Republici Srbiji najduže 90 dana u periodu od 6 meseci, računajući od dana prvog ulaska. Ova Odluka stupa na snagu 30. juna 2015. godine.\n06. avgusta 2015. godine stupio je na snagu sporazum između Vlade Republike Srbije i Vlade Republike Moldavije o ukidanju viza za državljane dveju zemalja. Nosioci važećih biometrijskih putnih isprava nemaju obavezu pribavljanja vize za ulazak, izlazak i prelaz preko teritorije, kao i boravak na teritoriji države druge strane, u periodu do 90 dana, u okviru perioda od šest meseci, računajući od dana prvog ulaska.


Maligne bolesti jedan od najčešćih razloga upućivanja djece na liječenje u inostranstvo\nMaligne bolesti jedan su od najčešćih razlog zbog kojih se djeca upućuju na dalje liječenje u inostranstvu, a samo u prošloj godini Fond solidarnosti za dijagnostiku i liječenje oboljenja, stanja i povreda djece u inostranstvu izvršio je 227 uplata, za šta je izdvojeno oko 7,9 miliona KM, izjavila je direktorica ovog fonda Jasminka Vučković.\nOna je napomenula da su ova sredstva uplaćena za sva liječenja djece u inostranstvu, uključujući i maligne bolesti.\nVučkovićeva je, povodom 15. februara, Svjetskog dana djece oboljele od raka, uputila pismo podrške Udruženju roditelja djece koja boluju od ove bolesti “Iskra” u kojem je navela da, osim liječenja, Fond solidarnosti finansira i genetska ispitivanja u inostranstvu što se pokazalo posebno značajnim, jer poboljšanje ishoda liječenja malignih bolesti kod djece zahtijeva ranu i tačnu dijagnozu praćenu efikasnim liječenjem.\n– Naša ustanova rezultat je želje da se poveća svijest društva o tome da su maligne bolesti najveća prijetnja po zdravlje današnjice, a da u svemu tome, nažalost, nisu pošteđena ni djeca. Zato nijedno dijete ili porodica ne bi trebalo da samo prolaze kroz proces liječenja, te je vaše udruženje od neizmjernog značaja zbog konstantnog podsjećanja društva koliko je važno da djeca budu u vrhu kreiranja svih zdravstvenih politika – istakla je Vučkovićeva.\nOna se u pismu podrške osvrnula i na značaj postojanja Udruženja “Iskra”, kao i na njegove rezultate koji imaju za cilj unapređenje zdravstvenog i društvenog statusa ovih porodica.\nVučkovićeva je istakla da je Udruženje “Iskra” rano prepoznalo značaj psihosocijalne podrške ovim porodicama, svjesni da pored neophodne zdravstvene njege i lijekova, ovim porodicama treba pružiti i podršku društva kako bi se na što bezbolniji način vratili u normalne društvene tokove.\n– Sama činjenica da je ovo udruženje ‘vinovnik’ ideje na osnovu koje su nastale ‘Hrabre priče’, govori puno o tome koliko želite da svim porodicama koje imaju bolesno dijete vratite nadu i vjeru da nikada ne treba odustati. Posebno nas ohrabruje to što ste Fond solidarnosti prepoznali kao svog partnera u misiji lakšeg prolaska kroz procese liječenja – rekla je Vučkovićeva.\nOvo udruženje je među prvima, kako je navela, prepoznalo značaj osnivanja Fonda solidarnosti, svjesno koliko je pored moralne podrške ovim porodicama važna i finansijska.\n– Osim pronalaženja izvora finansiranja za ove skupe operacije, naša djece su dobila mogućnost i priliku da se liječe u priznatim referentnim svjetskim centrima, kao i da ih liječe najbolji stručnjaci iz tih oblasti – naglasila je Vučkovićeva.\nFond solidarnosti je od početka rada krajem 2017. godine finansirao liječenje i dijagnostiku za 365 djece, za šta je izdvojeno više od 17 miliona KM.


Izvor: DANuBeogradu.rs, 19.Jan.2021, 13:28\nMladi glumci Studija „BIS!“ u petak, 22. januara 2021. od 19.00, u Kulturnom centru „Čukarica“ izvešće pretpremijerno predstavu „Društvo mrtvih pesnika“. Predstava je rađena po kultnom filmu Pitera Vira i scenariju Toma Šulmana. Predvođeni Aleksom Miloševićem, Anđelom Alavirević i Milom Lalović, glumci Studija „BIS!“ vredno su radili skoro godinu dana na pripremi ove zahtevne predstave, … Članak KC „Čukarica“: Pretpremijera predstave „Društvo mrtvih pesnika“ se pojavljuje prvo na Dan u Beogradu.\nDani Smiljane Mandukić biće organizovana od 22. do 24. januara 2021. u Bitef teatru (Skver Mire Trailović 1) i Ostavinskoj galeriji (Kraljevića Marka 8). U organizaciji Instituta za umetničku igru cilj manifestacije je da se edukuju novi naraštaji o ličnosti i delu koreografkinje Smiljane Mandukić....


Minimalistički stan u Madridu - Gradjevinarstvo.rs\nFirma mycc oficina de arquitectura je španski arhitektonski biro sa sedištem u Madridu. Oni su 2012. godine projektovali neverovatan stan, koji je površine od samo dvadeset metara kvadranih i zapremine od stotinu metara kubnih.\nU ovom ograničenom prostoru jedna osoba je u stanju da živi i radi, a da se pritom oseća prijatno i nezbijeno. Kako bi kombinovali udobnosti i funkcionalnost u ovako malom prostoru, arhitekte su projektovale stan kao uzdužnu pravougaonik koji je podeljen horizontalno i vertikalno.\nRaznovrsni stepenasti niovi olakšavaju kretanje iz jednog segmenta u drugi u roku od nekoliko sekundi. Zbog svoje otvorenosti prostora, sobe su vizuelno povezane i dobijaju dašak prostranstva i transparentnosti, što je ojačano prodorom prirodne svetlosti kroz krovni svetlarnik i jednostavnosti rasporeda.\nModeran dizajn enterijera sa jasnim linijskim rasporedima i razgraničenim funkcijama predstavlja oličenje ovog stana, sa završnim elementima u vidu akcenata u prostoru koji ovom malenom stanu daju odliku odličnog životnog prostora.


Slobodanka Lazarev, Jantar grupa: Očekuju se nove investicije\nVeć punih 20 godina Jantar grupa se bavi istraživanjima i savetovanjem u oblasti geologije, rudarstva i zaštite životne sredine. Delatnost su proširili i van granica Srbije, kako na region (Makedonija, Bosna i Hercegovina, Rumunija), tako i na Daleki Istok (Laos, Vijetnam, Severna Koreja)\nTrenutna zakonska regulativa je dosta dobra, ali ima prostora za otklanjanje problema na koje je ukazala praksa. Trenutno se radi na izmenama i dopunama Zakona o rudarstvu i geološkim istraživanjima, a kakve će nam to promene doneti ostaje da se vidi.\nKoliko su se vaš posao i oblast vašeg rada promenili tokom protekle dve decenije?\nVreme posle oktobarskih promena 2000. godine, kada je Jantar grupa počela da se bavi ovim poslom, bilo je vreme puno nepoznanica. Tada smo organizovali veliki okrugli sto pod nazivom „Geologija, kako dalje“ i okupili vodeće stručnjake iz privrede i sa fakulteta. Prekretnica u geološkim istraživanjima u Srbiji je bila 2001. godina kada je država počela da daje odobrenja za istraživanje mineralnih sirovina i kompanijama koje su osnovane stranim kapitalom. Sa stranim kompanijama došlo je i do većeg ulaganja sredstava u istraživanje, kao i do transfera znanja i procedura u istraživanju.\nJantar grupa je među prvim domaćim kompanijama koja je ostvarila saradnju sa vodećim svetskim kompanijama koje istražuju u Srbiji.\nGeolozi Jantar grupe su kao članovi Evropske federacije geologa i Američkog instituta profesionalnih geologa međunarodno prepoznati kao profesionalni geolozi, što nam omogućava da radimo izveštaje i za strana tržišta (berze, banke i sl.)\nJantar grupa je među prvim domaćim kompanijama koja je ostvarila saradnju sa vodećim svetskim kompanijama koje istražuju u Srbiji\nKako ocenjujete trenutne zakonske mogućnosti za eksploataciju i istraživanje mineralnih sirovina kao i za pokretanje i razvoj projekta u Srbiji?\nOd ulaska Jantar grupe u sferu geoloških istraživanja, došlo je do mnogih promena, a samo je zakon koji uređuje oblast geoloških istraživanja, menjan nekoliko puta. Od izuzetne važnosti je da zakonsku regulativu usaglasimo sa evropskim zakonima i savremenom svetskom praksom (PERC, YORC), naročito u pogledu klasifikacije i kategorizacije resursa i rezervi.\nGeologija i rudarstvo podrazumevaju dugačak vremenski period od istraživanja do otvaranja ležišta. Zato je potrebno da osnovni postulati zakonske regulative – direktna veza istraživanja i eksploatacije, rudna renta – budu stabilni.\nIz godine u godinu povećava se doprinos rudarskog sektora ekonomskom razvoju Srbije i regiona. Očekujete li dolazak nekih novih velikih stranih kompanija?\nSrbija je poslednjih godina dosta uradila na promociji rudarskog sektora. Poslednjih nekoliko godina zapaženo je prisustvo predstavnika Ministarstva i na PDAC-u, najvećem skupu o investicijama u geologiji i rudarstvu koji se održava u Torontu. To je, uz angažovanje domaćih konsultanata i kompanija dovelo do toga da je Srbija prepoznata kao lider u regionu po pitanju zainteresovanosti za investiranje u rudarski sektor. Na žalost, aktuelna situacija (pandemija COVIDA) je prilično usporila dolazak novih investitora, ali ohrabruje to što se održavaju kontakti i što i dalje postoji velika zainteresovanost. Nadam se da će nove promene zakona i prestanak pandemije doprineti dolasku novih investitora u Srbiju.


TREBINJE – Logoped Svetlana Bokun, pedagog Vesna Kojović i psiholog Branka Kujačić, sve tri iz trebinjskog vrtića “Naša radost”, plasirale su se kreacijom inovativne igračke među 10 najboljih timova u BiH na konkursu za najinovativnije stručne saradnike u predškolskim ustanovama u projektu “Step baj step”, među oko 200 prijavljenih vaspitača i stručnih saradnika.\n“Danas svi živimo ubrzanim načinom života, a djeca se najčešće igraju preko televizija, tableta, mobilnih telefona, što kod pojedinih ne prati razvojni put njihovog uzrasta i često dolazi do zastoja pa smo došle na ideju da osmislimo neku igračku koja će biti dobar putokaz samim roditeljima jer pomoću nje oni mogu prepoznati na kojem razvojnom nivou je njihovo dijete”, kaže Svetlana Bokun.\n“Na ideju za jednu ovakvu igračku smo došli još prije desetak mjeseci, a kada se pojavio konkurs odlučile smo da se javimo i budući da prvi put radimo ovako nešto ovaj prolaz među deset najboljih znači nam puno i predstavlja dodatnu motivaciju za osmišljavanje novih kreativnih igračaka”, kaže Bokunova.\nOvo, međutim, nije prva inovativna igračka nastala po ovom crtiću, gdje nastavno i stručno osoblje iz godine u godinu osmišljava uvijek nove planove i programe zanimljive za djecu pa su godinama unazad i njihovi vaspitači osvajali nagrade za inovativni rad, a ovo je četvrti put da su u projektu “Step baj step” nominovani trebinjski vaspitači.\nNEWER POST“Teslić-Market” internet platforma za promociju i prodaju domaćih proizvoda\nOLDER POSTPrvih 75 godina OK Vojvodina: Diva iz bačke ravnice